'Human Rights Watch': 'Қозоғистонда ҳибсга олинган мухолиф фаоллар озод қилиниши керак' - BBC News O'zbek\n'Human Rights Watch': 'Қозоғистонда ҳибсга олинган мухолиф фаоллар озод қилиниши керак'\n25 Январ 2012\nImage caption Декабр ойида Жанаозендаги нефтчилар норозилигини полиция томонидан куч билан тарқатиб юбориши оқибатида 16 киши ҳалок бўлганди.\nИнсон ҳуқуқларини ҳимоя қилиш халқаро ташкилоти "Human Rights Watch" Қозоғистон расмийларини охирги ҳафталар мобайнида қўлга олинган мухолифат вакилларини озод этишга даъват қилди.\nҚозоқ мухолифати вакиллари ўтган йил декабр ойидаги ҳодисалар билан боғлиқликда ҳибсга олингани хабар берилганди.\nҚўлга олиниб, сўроққа тутилган ва жиноий иш очилган шахслар орасида рўйхатдан ўтказилмаган "Олға" партияси етакчи аъзолари, "Взгляд" рўзномаси муҳаррири ва яна қатор кишилар бор.\n"Human Rights Watch"га кўра, айбловлар орасида "ижтимоий тартибсизликларни келтириб чиқариш" айблови хавотирларга сабаб бўлмоқда, чунки бу айблов анчайин кенг қамровли ва фундаментал ҳуқуқларнинг бузилишини англатиши мумкин.\n"Human Rights Watch"нинг Марказий Осиё бўлими раҳбари Хю Уилямснинг Би-би-си билан суҳбатда айтишича, 23 январ куни Қозоғистон Миллий Хавфсизлик Қўмитаси баёнот чиқариб, мухолифат вакилларининг ҳибсга олинганлкиларини маълум қилган.\nХю Уилямс: Бош хавотир жиноий қонунларни кенг талқин қилиш мумкинлигидир. Бу айблов асосида ҳатто 10 йилгача бўлган қамоқ жазоси белгиланиши мумкин. Бизнинг назаримизда, бу каби кенг, умумий талқинлар Қозоғистон ўз елкасига олган халқаро мажбуриятларига, инсон ҳуқуқлари қонунларига мос эмас. Бундайин қонунлар ўтган йили иш ташлаган нефтчиларнинг адвокати - Наталья Соколовага нисбатан ҳам қўлланганди. Жамоат тартибига хавф солишга оид айбловлар билан уни ўшанда 6 йилга ҳукм этишган. Айнан шу қонун талқинидан фойдаланиб, ҳукумат ўз танқидчиларини бостираётгани бизни хавотирга солади. Яъни қонун бандлари аниқ ва шаффоф ҳолатда қўлланилиши керак.\nБи-би-си: Айни жараён борасида суриштирув ва тадқиқот олиб борганингизда, Қозоқ ҳукумати қанчалик ҳамкорлик қилаяпти ва маълумот бермоқда?\nХю Уилямс: Улар баёнот эълон қилишди. Бу бироз ёрдам берди. Аммо улар бу шахслар қандай қилиб жамоат тартибига таҳдид солгани борасида аниқ маълумотлар беришаётгани йўқ. Бу шахсларнинг айнан нима қилишгани далиллари маълум қилинмаган. Қачон бу масалага ойдинлик киритишлари ҳам аниқ эмас. Жараён шаффоф олиб борилмаяпти. Шунингдек, жуда машҳур газета муҳаррири - Игорь Винявский ҳам қўлга олиниб, бир кеча-кундуз ушлаб турилган. У билан кечган ҳодислар тафсилотлари ҳам ошкор этилмаяпти. Ушбу ҳолатда ҳам поилция эмас, балки хавфсизлик хизматлари аралашгани бизни янада кўпроқ хавотирга солади. Ҳали Жаноўзендаги воқеалар чоғи Президент Назарбоев очиқ, шаффоф ва мустақил текширувлар ўтказилишини айтганди. Аммо мухолифат фаоллари ва вакилларининг бу каби ёппасига ҳибсга олиниши Президент гапларига мос тушмаяпти. Биз ҳамон очиқ ва мустақил текширувларга умид қилиб қоламиз, лекин жорий воқеалар бошқача манзарани чизмоқда.


Матн киритишнинг янги усули ўйлаб топилди\n18:55 / 23.03.2017\nЯқинлар ва танишларимизнинг хабарларига жавоб ёзиш, ижтимоий тармоқлардаги янгиликларни изоҳлаш, қидирув хизматидан фойдаланиш ва кўплаб бошқа матнларни териш учун ҳар куни қанча вақт йўқотишимизни ҳисоблаш қийин. Матн киритишнинг асосий усуллари у қадар кўп эмас, лекин уларнинг барчаси гаджет фойдаланувчилари орасида кенг қўлланилади. Шотландиялик олимлар матн теришнинг яна бир усулини ўйлаб топишди, бу сизларга бироз ноодатий туюлиши мумкин. Hi-News'да шу ҳақида маълумот берилди.\nШотландиянинг Сэнт-Эндрюс университети ходимлари ўз ихтироларини SWiM (Shape Writing in Motion) деб аташди. Сизда катта фаблет ёки планшет бўлса, унда бир қўлда, баъзан эса икки қўлда ҳам матн териш у қадар қулай эмаслигини яхши билсангиз керак. Ишлаб чиқарувчилар бу муаммони ҳал қилишга кўп бор уринишди: клавиатура икки қисмга (ҳар бир қўлга алоҳида) ажратилди, унинг ҳажми кичрайтирилди ва ҳоказо. Бироқ шу кунгача энг қулай, асосийси - универсал қарорнинг ўзи йўқ.\nШотландияликлар гигант гаджетлар ҳамда митти қурилмаларда матн теришнинг ноодатий усулини таклиф қилишди. Бундан буён қурилмадаги бошқа тугмани босиб юборишдан чўчимаса ҳам бўлади. Фойдаланувчи курсорни виртуал клавиатурадаги ҳарфлар бўйича ҳаракатлантирса бўлгани. Ҳаттоки тажрибасиз кишилар ҳам бир ярим соатда дақиқасига 32 сўз теришган ва матн териш тезлигини оширишда давом этишган.\nSWiM ақлли соатлар, шунингдек катта экранли фаблетлар каби гаджетларга жуда мос тушади. Ишлаб чиқарувчилар зарурат туғилган тақдирда тизимни виртуал реалликка ҳам мослаштириш мумкинлигига ишонч билдиришмоқда.\nШотландия гаджетлар матн териш янги усул\nMWC 2018'нинг энг яхши 8 гаджети: Янгиланган Nokia'дан то келажак смартфонларигача


Хонзода бегим - www.ziyouz.uz\nБош саҳифа Илм ва фанТарихТемурий маликаларХонзода бегим\nХонзода бегим Умар Шайх Мирзонинг (1456—1494) қизи, Заҳириддин Муҳаммад Бобур Мирзонинг опаси. У 1478 йилда Андижонда туғилган. Унинг онаси—Қутлуғ Нигор хоним Тошкент хони Юнусхоннинг қизи эди.\nБу воқеани Бобур Мирзонинг қизи — Гулбадан бегим, ўзининг «Ҳумоюннома» номли асарида қуйидагича тасзирлайди: «Ана шундай вақтда Шоҳибек (Шайбонийхон)хон «агар ўз эгачингиз Хоизода бегимни менга хотинликка берсангиз, орамизда сулҳ тузилади ва ҳамжиҳатлик алоқалари ўрнатилади»,— деб айтгизиб юборди. Охир Хонзода бегимни ўша хонга бериб, ўзларининг қайтишларн зарур бўлди». Гулбадан бегимнинг бу фикрини «Тарихи Рашидий» асарининг муаллифи— Ҳайдар Мирзо ҳам тасдиқлаб, «унинг қаршилик кўрсатишга ҳеч чораси қолмай, Шайбонийхон билан сулҳ тузиб, ўз эгачиси Хонзода бегимни унга хотинликка берди»,— деб ёзади.\n← Аввалги Аввалги Гулбадан бегим\nКейинги → Кейинги: Хадича бегим


Россиянинг стратегияси мантиқийдир: бу ускуналар қанча кўп бўлса ва потенциал тажовузкорга зарар етказиш эҳтимоли қанчалар кўп бўлса, Европа ва Осиёда тинчлик шунчалик мустаҳкамроқ бўлади.\n"Известия" газетасининг РФ Мудофаа вазирлигидаги манбасига кўра, "Искандер-М" тезкор-тактик ракета тизимлари (ОТРК) рақиб десанти ва кемаларига зарба бериш учун ишлатилади. Қуруқликдаги қўшинларнинг ракета бригадалари денгиз жанги тактикасини ўзлаштира бошладилар ва мажмуа душманнинг десантини қайтаришга технологик жиҳатдан тайёр. "Искандер-М" ОТРК нишонга уришнинг масофаси ва аниқлиги жиҳатидан жуда яхши хусусиятларга эга, дунёда унинг аналоглари йўқ.\nИскандернинг денгиздаги отувлари 20 июл куни РФ Қуролли кучлари Жанубий ҳарбий округи ракета қисмларининг кутилмаган текширилиши вақтида амалга оширилди. ОТРК шартли равишда декант кемаларидан қуруқликка жанговар техника туширилиши пайтида йўқ қилди ва "душман" денгиз десанти томонидан Қора денгиз соҳилини эгаллаб олишини олдини олди.\nҚўшинларни автоматлаштирилган бошқарув тизимига интеграцияланган “Искандер-М” қирғоқ мудофааси ичкарисида авиация, флот, разведка ва дронлардан нишон маълумотларини олиб, реал вақт режимида денгизда ҳаракатланаётган нишонларга (душман кемаларининг йўналиши ва тезлигини ўзгариши ҳисобга олинган ҳолда) зарба бериш қобилиятига эга.\n“Искандер-М” ОТРК ракеталари мавжуд ва келажакдаги ракеталарга қарши мудофаа тизимлари учун даҳлсиз бўлиб, 4 дақиқада 500 км масофани босиб ўта олади, шу билан бирга 9М728 ёки Р-500 каллачалари нишондан 1 метргача масофага узоқлашади ҳолос. “Бал” ва “Бастион” соҳил ракета тизимлари (мос равишда денгизда 260 км ва 350 км масофага эга) билан жанговар ҳамжиҳатликда, янада қудратли “Искандер” эшелонланган мудофаани кучайтиришга ва Россия денгиз чегараларини ҳақиқатан ҳам даҳлсиз қилишга қодир.\nАввалроқ, РФ Мудофаа вазирлиги "Искандер-М" ОТРК-нинг барча ўнта ракета бригадаларини қайта қуроллантирилиши ва яна учтасини тузиш ҳақида хабар берган эди. Россия мудофаа саноати ҳар йили иккита бригада тўпламларини ишлаб чиқаради. Шу билан бирга, жанговар самарадорлигини ошириш мақсадида “Искандер”нинг модернизация амалга оширилмоқда.\nКемаларга қарата зарбалар\nОдатда Россия қирғоқларининг мудофаасига Балтика, Шимолий, Тинч океани, Қора денгиз флотлари ва Каспий флотилиясининг жанговар кемалари, денгиз авиацияси ва қирғоқ қўшинлари маъсулдир. Бунда “Бал” ва “Бастион” мобил кемаларга қарши ракета тизимлари муҳим рол ўйнайди. Вақт ўтиши билан қирғоқдаги жанговар гуруҳлар "зичланиб" бормоқда.\nШундай қилиб, Балтика флоти 2019 йилда десантга қарши йўналтирилган ўз танк полкига эга бўлди, Қора денгиз флоти эса Қримдаги учинчи ҳаво-десант полки билан кучайтирилди. “Искандер-М” тизимлари билан қуролланган (Қуруқликдаги кучларнинг) ракета бригадаларини қирғоқ мудофаасига ноодатий жалб қилиниши Россиянинг денгиз ҳудудларида оператив тарзда юқори аниқликдаги қуролларнинг зарба бериш потенциалини оширишга имкон беради.\nИшлаб чиқарувчининг маълумотларига кўра, Россия ракета бригадасининг тўлиқ тўплами 51 та машинадан иборат, улардан 12таси учириш мосламаси, 12 та юк ташувчи-ўрнатувчи, 11 та қўмондонлик ва 14 та ҳаётни қўллаб-қувватловчи машиналар. Яъни, икки дақиқа ичида бригада 24 та ракета билан зарба беришга қодир (қайта юклашгача). Кучайтирилган бригада зарбаси - 32 та ракета. “Искандер” денгизда қанчалик кўп нишонга зарба берса, рус ҳарбийлари қирғоқда шунча камроқ жанг қилишларига тўғри келади.\nБу ҳаракатлар ортиқча эмас, чунки эҳтимолий душманнинг замонавий ҳужум тактикаси денгиздан десантлашнинг турли хил вариантларини назарда тутади (Балтика НАТОнинг бундай машқларига жуда бой). Десант жиҳозланмаган қирғоқларга туширилиши ва тезюрувчи катер ва вертолётлардан, зарба кемалари ва авиация ёрдамида уфқорти тушурилиши ҳам машқ қилинмоқда. “Искандер”нинг 500 кмгача бўлган масофада кенг ҳудудли зарбаси душманнинг бундай операциясига бошиданоқ тўсқинлик қилиши мумкин. Бундан ташқари, ОТРК сафлари ҳудди шундай самарадорликда зарбалари билан Россия денгиз пиёдаларининг ҳаракатларини қўллаб-қувватлай олади.\nМашғулотларда "Искандер-М" комплексларининг мавжудлиги ҳар доим ҳам НАТО қўмондонини ғазаблантириши бежиз эмас, чунки уларда бунга қарши ҳеч нарса йўқ. Ва бунда альянсга яна бир денгиз саломи. “Искандернинг” модернизация қилинган мажмуалари ва денгиз нишонларини уришга мослаштирилган ракеталари (“Ростех” ваъда берган) НАТО денгиз флотининг провокацион фаоллигини сезиларли даражада камайтиришга имкон беради ва Россия чегаралари атрофидаги халқаро хавфсизликни кучайтиради.\nБу ерда бир нарсани таъкидлаш муҳим: Россия ҳеч кимга таҳдид солмайди, у фақат Ғарбнинг душманлигига нисбатан асимметрик жавоб беради, Болтикбўйи ва Қора денгиз минтақаларида Ғарб ҳарбий блокининг ўсиб бораётган зарба потенциалига етарли даражада муносабат билдиради. Агар альянс Россия чегараларига яқин жойда ракетага қарши мудофаа позицияларини ва янги ҳарбий базаларни жойлаштиришни тўхтатса, “Искандер”лар ўзларининг ноёб қобилиятларини фақат ўқув полигонларида намойиш этадилар.\nҚайтариб бўлмас квазибаллистика\n"Искандер-М" ракета тизими 500 кмгача бўлган масофада кичик ўлчамдаги ва катта майдонли нишонларга (бир неча турдаги қуролли каллачалар, шу жумладан термоядровийлари билан) юқори аниқликдаги зарбалар беришга мўлжалланган. Мўлжалга олиш учун инерциал навигация тизими ва ГЛОНАСС йўлдошларидан сигналдан фойдаланилади. Якуний босқичда ақлли ўзи нишонга олувчи каллача ишга туширилади, у бир неча метрларгача аниқликни таъминлайди. Ракеталар йўналишини парвоз пайтида ўзгартириш мумкин, бу эса ҳаракатланаётган нишонларга, шу жумладан душман ҳарбий денгиз кучлари кемаларига ҳам ҳужум қилиш имкониятини беради.\nМажмуа икки хил ракетага эга: аэробаллистик 9М723 - квазибаллистик траекториялар бўйлаб 50 км баландликда учади, қанотли 9М728 ёки Р-500 – нишонга паст баландликда учади. Юқори аниқликдаги "Искандер" ракеталари кичик акс бериш сиртига, мураккаб парвоз йўналишларига (газ-динамик ва аэродинамик рўл ёрдамида бошқарилади) эга ва барча мавжуд ҳаво мудофаа-ракеталарга қарши мудофаа тизимлари учун даҳлсиздир. Ракеталар учирилгандан кейин ва нишонга яқинлашганида, улар 20 дан 30g гача бўлган ортиқча юкланиш билан ҳаракат қилади. Ракетанинг учирилишидаги массаси 3,8 тонна, узунлиги 7,2 метр, тезлиги секундига 2 км дан ошиқ, учиришлар орасидаги интервал бир дақиқани ташкил этади.\n“Соҳилда”ги асосий зарба нишонлари - ракета мажмуалари ва позициялардаги кўп зарбли реактив тизимлари, аэродромларда жанговар авиация, душман қўмондонлик пунктлари ва алоқа боғланмалари, шу жумладан ҳимояланганлари. "Искандер-М" ОТРК энг яхши хориж аналогларидан (Lance, ATACMS, Pluton) аниқлилиги, ракеталарни учиришга тайёрлаш тезлиги ва бошқа хусусиятлари бўйича устундир.\nМажмуанинг асосий афзалликлари: стратегик ҳаракатчанлик, жанговар навбатчиликни ва ракета ҳужумларини яширинча амалга ошириш қобилияти, парвоз вазифасини автоматик ҳисоблаш ва киритиш, ёнғин ва радиоэлектрон кураш чоралар шароитида жанговар топшириқни бажаришнинг юқори эҳтимоллиги. Эслатиб ўтаман, Россия “Искандер”лари Сурия Араб Республикаси ҳудудида жанговар шароитларда муваффақиятли синовдан ўтдилар. Таққослаш учун, АҚШ ўзининг "Искандер" аналогидан воз кечди, чунки Raytheon компанияси Пентагон учун янги юқори технологияли оператив тактик ракета мажмуасини ишлаб чиқара олмади.


Ўзбекистон ва Қозоғистон ҳарбийларининг «Қалқон –...\n11.09.2019 14:16 0 1318\nФото:Мудофаа вазирлиги Ахборот ва оммавий коммуникациялар департаменти\nТошкент ҳарбий округидаги дала-ўқув майдонида Ўзбекистон ва Қозоғистон Республикалари Мудофаа идоралари ҳамкорлигидаги «Қалқон – 2019» махсус-тактик ўқувлари ўтказилмоқда. Бу ҳақда Мудофаа вазирлиги Ахборот ва оммавий коммуникациялар департаменти хабар берди.\nТадбирнинг тантанали очилиш маросимида Ўзбекистон Республикаси Мудофаа вазирининг биринчи ўринбосари, Қуролли Кучлар Бош штаби бошлиғи генерал-майор П.Эргашев ва Қозоғистон Республикаси Мудофаа вазирлиги масъул офицери полковник Ж.Жантасов иштирок этди.\n«Қалқон – 2019» ўқувлари давомида ҳарбий авиация кучлари, жанговар зирҳли техникалар қўлланилиши, десантлаштириш жараёнлари, кундузги ва тунги шароитларда ўқ отиш машқлари каби қатор машғулотлар ўтказилади.\nХалқаро ҳарбий ҳамкорлик доирасидаги махсус-тактик тадбирлар 14 сентябрга қадар давом этиши режалаштирилган.\nҚозоғистон Мудофаа вазирлиги\nХориж 01/08, 17:33\nҚозоғистонда коронавирусга қарши биринчи вакцинация амалга оширилди


Гулноранинг "тўйлари" бошланди\nФонд Форум Ўзбекистоннинг ҳар бир вилоятида 70 тадан никоҳ ва суннат тўйлари ўтказиб беришни режалаштирган.\nЎзбекистон президентининг тўнғичи Гулнора Каримова ҳомийлик қилаётган “1000 та никоҳ, 1000 та суннат тўйи” хайрия лойиҳаси 25 март куни Навоий вилоятида бошланди.\nЯкшанба куни Навоий вилоятининг учта тумани ҳамда Навоий шаҳрида ижтимоий ҳимояга мухтож 33 жуфтлик уйлантирилди.\nШу куни вилоятдаги "Меҳрибонлик уйлари"нинг 38 нафар тарбияланувчисининг суннат тўйи ҳам ўтказиб берилди.\n- Навоийда тўй бугун ҳам бўляпти. Кеча 33 тасиники бўлди, бугун 40 тасиники бўляпти. Никоҳ ва суннат тўйлари Навоийдаги “Висол”, “Вангиз оқшоми”, “Бахт” тўйхоналарида бўляпти, уларга 1500 га яқин меҳмон таклиф этилди,- дейди хайрия тўйларига ҳомийлик қилаётган Гулнора Каримованинг Фонд Форум (Ўзбекистон маданияти ва санъати жамғармаси) ташкилоти вакилларидан бири.\nНикоҳ тўйлари ўтказилганларнинг аксарияти болалар уйлари тарбияланувчилари, ота-онасини йўқотганлар ёки кўп фарзандли оилада катта бўлганлардир. Бу хайрия кампаниясини ўтказишда Фонд Форумнинг “Аёллар кенгаши” номли қаноти бош-қош бўлмоқда. Гулбахор Мўминова "Аёллар кенгаши" мутасаддиси:\n- Ҳар битта райондан ўнтадан одам, ўнта суннат, ўнта никоҳ тўйи. Ҳар битта тўйхонада ўнтадан келин-куёв, ўнта суннат тўйи. Уларнинг қариндошлари йиғилиб, уларга тўй қилиб бериляпти. Тошкентдан артислар олиб кетилган,- дейди “Аёллар кенгаши” вакили Гулбаҳор Мўминова.\nФонд форум ходимига кўра, йил давомида республика бўйича жами мингта никоҳ тўйи, мингта суннат тўйи ўтказилиши режалаштирилган.\n- Ҳар битта вилоятда 70 никоҳ тўйи ва 70 суннат тўйи ўтказилади. Ҳозир Навоийда бошланди. Эртага, Худо хоҳласа, Қашқадарёда бошланади, дейди “Аёллар кенгаши” мутасаддиси Гулбаҳор Мўминова.\nКелин-куёвга Guli тумори, тўйболага велосипед\nЁш-келин-куёвларга Фонд Форум буюртмасига кўра тайёрланган қўл-соатлари, Guli брендидаги (дизайнер Гулнора Каримова - таҳр.) оилавий тумор ҳамда лойиҳа муаллифининг (бу ҳам Гулнора Каримова - таҳр.) табрик сўзлари битилган откриткалар топширилди. "Қўллари ҳалолланган" болаларнинг ҳар бирига эса велосипед совға қилинди.\n- Фонд Форум номидан ёш оилаларга эсдалик совғаси сифатида соат ва кўзмунчоқ қилиняпти. Раҳбаримиз Гулнора Каримова номидан табрик откриткалар, суннат тўйболаларга эса биттадан велосипед. Келинларимизнинг либослари ҳам Guli брендидан, кўриб кўзингиз қамашади,- дейди Гулбаҳор Мўминова.\nШаҳноза ва Элдор Назаровлар оиласи якшанба куни Навоийда қурилган ёш оилалардан бири. Фонд Форум сайти Назаровлар оиласи бошлиғининг Гулнора Каримова шаънига айтган "Guli брендидан оилавий тумор биз учун жуда муҳим совға бўлди. У оиламизга тинчлик-осойишталик, эзгулик олиб келишига, ёмон кўзлардан асрашига чин дилдан ишонамиз", деган сўзларидан иқтибос келтиради.\nСуннат қилинган 5 ёшли Камрон Эрмаматовнинг онаси Мунира Шоҳназарованинг ҳам қувончи чексиз: "Фарзандим учун кўрсатилган бу эътиборни ҳеч қачон унутмайман", дейди у.\nХайрия тўйлари қанчага тушаяпти?\nШвецариядаги энг бадавлат хонимлар рўйхатидан ўрин олган Гулнора Каримова ушбу лойиҳага қанча маблағ сарфлаётгани ҳақида маълумот йўқ.\n- Тўйлар қанчага тушишини тўғриси билмайман,- дейди “Аёллар кенгаши” мутасаддиси Гулбаҳор Мўминова.\nАйрим манбаларга кўра, бу хайрия тадбирлари учун маҳаллий тадбиркорларнинг "саховатпешалиги"дан ҳам фойдаланилмоқда.\nФонд Форум сайтида айтилишича, хайрия тўйлари “Аёллар кенгаши” ташкилоти, “Меҳр нури” жамоат жамғармаси, Ижтимоий ташаббусларни қўллаб-қувватлаш фонди ҳамкорлигида ўтказилаяпти.\nБерлиндаги Ўзбекистон-Германия форуми раҳбари Умида Ниёзова фикрича, бу ишларни Каримова хоним мамлакатда болалар меҳнати, ўқувчиларнинг мажбурий меҳнатга жалб қилиниши муаммосидан жамоатчиликни чалғитиш ва ўзини саховатпеша инсон этиб кўрсатиш учун қилмоқда.\n- Ўзбекистонда ҳар йили миллионлаб болалар ишлатилишидан жуда кўп пул тушади. Бу пулни 1000 та оилага тўй қилиб берадиган пул билан солиштириб бўлмайди. Ўшанга энг осони бир томондан бир сўм бериб, иккинчи томондан миллионларни ишлаб олиш жуда осон,- дейди Умида Ниёзова.\nЎтган йилнинг 15 сентябр куни Ню Йоркда ўтказилган "Модалар ҳафталиги"да Guli бренди либослар намойиши АҚШ матбуотининг танқидий мақолалари ва ўзбек мухолифатининг норозилик намойишлари ортидан бекор қилинган эди.\nХалқаро ташкилотлар ва муҳожиратдаги ўзбек мухолифати Ўзбекистонда болалар меҳнатидан фойдаланилаётгани боис Каримованинг либослар намойишига қарши чиққан эди.


«Биз ҳам аслида сизмиз. Биздан қўрқманг» | Azon.uz - Ахборот-таҳлилий портал\n5290 10:35 05.09.2019\nМусулмонларнинг бугунги ҳолатига икки омил сабаб бўляпти:\n1. Жамиятимизда муросасизлик авж олган. Соқолсизлар соқол қўйганлар билан, ҳижобсизлар ҳижоблилар билан, намозхонлар намоз ўқимайдиганлар билан (ва аксинча) муроса қилишни истамайди.\nАксар мусулмонлар ўз даврасига бошқаларни қўшмайди. Давралар ҳам кўп ва бўлак. Битта уламонинг издошлари бошқа олимнинг издошларини кўргани кўзи, отгани ўқи йўқ (ишонмасангиз Мубашшир Аҳмад, Аброр Мухтор Алий ва Абу Муслимнинг постларига ёзилган шарҳларни кўринг). Ҳамма ўзича тўғри, ҳамма ўзича ҳақ.\nКўпчилик менинг Малайзия ҳақида ёзганларимни ўқиб, ҳавас қилади. Кўпчилик билмайдиган нарса шуки, Малайзияда эътиқоди, урф-одатлари ва маданияти бир-бирига мутлақо зид бўлган уч миллат, малайлар (мусулмонлар), хитойлар (буддистлар) ва ҳиндлар (Ҳиндулар) мутлақ уйғунликда яшашади. Ҳатто мен ишлайдиган Ислом университетида ҳам шу миллат вакиллари билан елкама-елка ишлаймиз. Малай ва хитой ёки ҳинд оилалар ўртасида борди-келди, ўзаро дўстлик одатий хол.\nСизнинг битта бўлса ҳам рус ёки корейс дўстингиз борми? Ҳамкасб эмас, айнан дўстингиз? Тўй-маъракага, йиғинларингизга битта бўлса ҳам ғайридинни чақирганмисиз? Онда-сонда бўлса ҳам рус дўстингизни Миллий таомларга таклиф қилиб, суҳбатини олиб турасизми? Уйингизда ифтор берганда ғайридин қўшнингизни чақирдингизми? Арафада ош чиқардингизми? Ғайридинни қўйинг, намоз ўқимайдиган қадрдонларимизни ҳам секин даврадан чиқариб юборамиз.\nИслом энг тараққий этган даврда мусулмонлар ғайридинлар билан уйғунликда яшашган. Катта-катта яҳудий уламолар тазйиқдан қочиб, Ислом диёрларида паноҳ топишган. Биз эса ҳанузгача бенамоз қўшнимизни кўрсак қонимиз қайнайди. Аслида биз мусулмонлар толерантликда бошқаларга ўрнак бўлишимиз керак эмасмиди? Тасаввур қилинг, эртага замон тескари айланиб, ҳокимият тепасига Исломни тушунадиган одамлар келса (сиз келсангиз), худди кеча кўрган тазйиқларнинг акси бўлмайди деб кафолат бера оласизми?\nМусулмонлар ўзаро жиққамушт бўлган замонда бу масала амримаҳол бўлса керак.\nБу эса бизни иккинчи муаммога олиб келади.\n2. Мусулмонларнинг ҳуқуқларини ҳимоя қиладиганларнинг йўқлиги. Истеъмолчиларнинг ҳуқуқини ҳимоя қиладиганлар бор, бизнесменларнинг ҳуқуқини ҳимоя қиладиганлар бор, сўз эркинлигини, блогерларни, қўйингки ҳатто дайди итларнинг ҳуқуқини ҳимоя қиладиганлар бор, мусулмонларни эса ҳеч ким ҳимоя қилмайди.\nЎзимиз ҳам бошқалар ҳам. Кеча ҳижоб масаласида мингта одам ёзди, лекин шу мингта одамни бирлаштириб битта баёнот берадиган ташкилот йўқ. Шу муаммога ҳуқуқий тарафдан ёндашиб, омманинг номидан прокуратурага ёки президентга ариза олиб чиқадиган мард йўқ. Жамолиддин биродаримизни ҳам аслида яккалаб қўйиб, четдан “Бу ёғи нима бўларкин?“ деб попкорн ушлаб ўтирибмиз.\nОрамизда ҳуқуқшунослар бор, прокуратура ходимлари бор, судялар бор, вазирлар бор, “туриб берадиган“ бизнесменлар бор, лекин уларни бирлаштирадиган куч йўқ. Ўрисчасига айтганда, “Моя хата с краю“ деб юраверамиз, то масала бизга келиб тақалмагунча.\nБошқалар билан муросасиз бўлганимиз боис эса жамиятнинг катта қисмининг ишончидан ва кўмагидан маҳрум бўлганмиз. Мисрда мусулмонларга тазйиқ бўлганда насронийлар намозхонларни пана қилиб туришгани, Янги Зеландия масжидига тажовуз бўлганда маҳаллий халқ масжидларни ҳимоя қилганини эсланг. Бизда шу нарсани кўз олдингизга келтира оласизми?\nЁки бунинг акси, АҚШда тўфон туфайли талофот кўрган инсонларга мусулмонлар моддий ёрдам беришини ақлингизга сиғдира оласизми?\nДунёқараши сиздан ўзгача бўлган инсонлар билан уйғунликда яшашга тайёрмисиз? Нурбек Алимов, Ферузхан, Умид Гафуров, Сардор Салимларнинг фикрини ҳурмат қилишга сабрингиз етадими? Улар билан муроса қилишга, улар билан биргаликда, ҳамжиҳатликда жамиятдаги муаммоларни ҳал қилишга тайёрмисиз?\nАфсуски йўқ. Ҳатто қибладош биродаримиз билан ҳам арзимаган масалаларда “сен-мен“ га борамиз. Токи шу муаммоларни ҳал қилмас эканмиз, биз мусулмонлар кучсиз бўлиб юраверамиз.\nХўш ечим қаерда? Жавоб битта: Қуръон ва суннатга қайтиш. Бу биринчи навбатда БИЗ МУСУЛМОНЛАРга тааллуқли. Аллоҳ ва Расули бизни фирқаланишдан қайтарган эмасмиди? Аллоҳ таоло бизни бирдамликка буюрмаган эдими?\nБу гаплар қуруқ гаплигича қолмасдан, амалий қадамлар бўлиши керак. Мисол учун, бошланишига Facebookʼдаги катта устозларимиз ўзаро зиддиятларни унутиб, бирлашсалар. Эски гина-қудратларни унутсалар. Издошларини ҳам бирдамликка чақирсалар. Facebookʼдаги оғзаки тажовузларни тўхтатиб, амалда муросага, толерантликка ўргатсалар. Чақиринг Адҳам Атажоновни Azon TVʼда интервьюга, Аброр Мухтор Алий билан бирга жонли эфир қилинг.\nМусулмонлар ўзаро бирлашгандан сўнг эса иккинчи босқич машҳур блогерларимиз билан дўстлашайлик. Умид Гафуровни бир пиёла чойга чақирайлик, Ферузхан билан Гражданин Горожаниннинг битта сериясини мусулмонлар ҳаётига бағишлайлик. Киро Альтман билан Мубашшир Аҳмад домла ўртасида суҳбат уюштирайлик.\nКўрсатайлик ўзимизни асл юзимизни. Биз экстремист, жоҳил, мияси қотиб қолган “эскича“ одамлармасмиз. Орамизда докторлар бор, муҳандислар бор, юристлар бор, бизнесменлар бор, архитекторлар бор, дастурчилар бор, депутатлар бор, профессорлар бор, академиклар бор.\nБиз ҳам шу жамиятнинг фарзандларимиз. Биз ҳам эмин эркин яшашни истаймиз. Биз ҳам аслида сизмиз. “Биз-сиз“нинг ўзи йўқ аслида.\nМана шунда балки кейинги йил муслималарнинг ҳижоби ечилганда, биродарларнинг соқоли олинганда чекка-чеккада яккаланмасдан, бир жамият бўлиб, мусулмонлар, насронийлар, агностиклар, руслар, ўзбеклар, қозоқлар, барча-барчамиз бир овоздан “БЎЛДИ, ЕТАР. БИЗ ТЎЙДИК НОХАҚЛИКДАН!“ деймиз.\nИслом мусулмонлар тафаккур Махсус Долзарб\n962 21:11 10.07.2020\n873 19:20 07.07.2020\n765 18:00 06.07.2020\n1218 19:30 05.07.2020\n813 21:00 04.07.2020\n981 16:00 04.07.2020


UZEX ҳафталик дайжести (26 июль – 1 август) | Microsoft.AspNetCore.Mvc.Localization.LocalizedHtmlString | UzEx.uz\nЎтган ҳафта давомида, яъни 26 июль – 1 август кунлари "Ўзбекистон республика товар-хом ашё биржаси" АЖнинг барча савдо платформаларида 1 644,7 млрд сўмлик товарлар сотилган бўлиб, бу аввалги ҳафтага нисбатан 28,6% га кўпдир. Бунда сотувларнинг 88,0% - биржа савдолари; 1,5% - кўргазма-ярмарка савдолари; 10,0% - электрон давлат харидлари ва 0,5% - авторақамларнинг онлайн-аукционига тўғри келди.\nКичик бизнес ва хусусий тадбиркорлик субъектлари иштирокида тузилган битимларнинг умумий ҳажми 572,9 млрд сўмни ташкил қилди. Давлат харидлари тизимларида ўтказилган электрон савдолар натижасида бюджет ва корпоратив буюртмачиларининг қарийб 26,3 млрд сўмлик маблағлари тежалди.\nКўриб чиқилаётган давр мобайнида онлайн аукцион орқали 3 138 та авторақамлар сотилди, сотилган давлат рақам белгиларининг умумий суммаси 8,0 млрд сўмни ташкил қилди. Рақобатли савдолар натижасида битимларнинг 14,7% биринчи тоифадаги авторақамларга; 19,6% иккинчи; 8,0% учинчи; 9,8% тўртинчи; 15,6% бешинчи ва 32,2% олтинчи тоифа авторақамларга тегишлидир.\nКўриб чиқилаётган даврда очиқ биржа савдолари орқали жами 1 446,5 млрд сўмлик товар ресурслари сотилди. Сотувчи корхоналар маҳсулотларни тасдиқланган жадвалларга риоя қилган ҳолда биржа савдоларига қўйишди, шу жумладан:\nЎтган ҳафтада биржа савдоларига 2 810,0 тонна пахта ёғи қўйилди ва улардан 1 747,0 тоннаси, яъни 62,1% сотилди. Ўтказилган савдоларда ҳар куни ўртача 113 харидор иштирок этди.\nКўриб чиқилаётган даврда барча навли пахта ёғининг кунлик ўртача нархлари маҳсулотнинг бир тоннаси учун 16 717,6 минг сўмдан 15 080,1 минг сўмгача, яъни 9,8% га пасайганини таъкидлаш лозим.\nКўриб чиқилаётган даврда 1-навли пахта ёғининг ўртача ҳафталик котировкаси 17 393,3 минг сўмни ташкил этди.\nБиржанинг шакар бозорида нархлар пасайиши қайд этилди. Ҳафта давомида биржа савдоларига 11 972,0 тонна шакар қўйилди ва улардан 11 467,0 тоннаси, яъни 95,8% сотилди.\nКўриб чиқилаётган даврда шакарнинг барча категорияси бўйича шаклланган кунлик ўртача нархлар маҳсулотнинг бир тоннаси учун 7 385,5 минг сўмдан 7 290,6 минг сўмгача, яъни 1,3% га пасайган. Ўтказилган биржа савдолари натижасида маҳаллий шакарнинг 3-категорияси бўйича шаклланган ўртача ҳафталик нархи маҳсулотни бир тоннаси учун 7 345,8 минг сўмни ташкил этди.\nЎтган ҳафта мобайнида биржа савдоларига 356 437,0 тонна цемент қўйилди ва улардан 194 087,0 тоннаси сотилди. Ўртача кунлик сотув ҳажмлари 38,8 минг тоннани ташкил қилди.\nКўриб чиқилаётган даврда цементнинг барча маркалари бўйича шаклланган кунлик ўртача нархлар маҳсулотнинг бир тоннаси учун 519,0 минг сўмдан 504,6 минг сўмгача, яъни 2,8% га пасайди.


АҚШ: Қримдаги вазиятдан хавотирдамиз - BBC O'zbek\nАҚШ: Қримдаги вазиятдан хавотирдамиз\nАҚШ Давлат департаменти Қрим референдумининг икки йиллиги муносабати билан махсус баёнот эълон қилган.\nБу баёнотда 2014 йил 16 мартидаги референдумни АҚШ ҳали ҳам тан олмаслиги таъкидланган, Қримда ўзга фикрдаги шахслар, этник ва диний озчиликлар вакилларини таъқиб этиш давом этаётганидан хавотир изҳор этилган.\nМахсус баёнотни Давлат департаменти вакили Жон Кирби ўқиб эшиттирган.\n“Биз ҳамон Россия босиб олган Қримдаги аҳволдан чуқур хавотирдамиз. У ерда “босқинчи” ҳукумат ўзгача фикрни бостирмоқда, миллий ва диний озчиликлар эса, айниқса, Қрим татарлари ва украинлар жиддий таъқибларга дуч келмоқдалар”, дейилади баёнотда.\n"Биз XXI асрда чегаралар куч билан қайта чизилишини тан олмаймиз. Қрим билан боғлиқ санкциялар босқин давом этар экан, ўз кучида қолади", деб айтган Давлат департаменти вакили Жон Кирби.\nБу резолюция Қрим референдуми қонуний кучга эга эмас деб тан олинган.\nБМТ резолюциясини жаҳоннинг 100 давлати қўллаб-қувватлаган.\nРоссияни 11 мамлакат дастаклаган.\n58 мамлакат бетараф қолганлар.\nБетарафлар орасида Россиянинг БРИКС ташкилотидаги иттифоқчилари ҳам бор.\nАмерикадаги Pew Research Center тадқиқот маркази сўрови натижаларига кўра, Украина ғарбида яшаган мамлакат фуқароларининг 82 фоизи Россиянинг Қримни ўзига қўшиб олганини қоралаганлар ва буни қабул қилиб бўлмас деб таъирфлаганлар.\nШарқда эса 41 фоиз сўралганлар шу фикрда бўлган.\nҚримнинг ўзида эса ярим оролни Украинадан ажратиб олинишини ёқлаб 88 фоиз овоз берган, 4 фоиз қарши чиққан.\nGoogle+BBC UZBEKYouTube - BBCUZBEK (https://www.youtube.com/user/bbcuzbek)\nbbcuzbek.com га тўсиқ бўлса,


Тадбиркор учун ташрифнома-сайт | NORMA.UZ\nТадбиркор учун ташрифнома-сайт\nАввалги материалларимизда ижтимоий тармоқларнинг бизнес учун аҳамияти ва уларда саҳифаларни қандай юритиш кераклиги ҳақида ёзган эдик. Хусусан, бир саҳифалик сайтлар-лендинглар ҳақида тушунча бериб ўтгандик. Бу сафар эса ўзига хос ташриф қоғозига айланиши мумкин шундай бир саҳифалик сайтларни яратишга уриниб кўрамиз.\nАгар ўз тадбиркорлик фаолиятингиз ҳақида бир саҳифалик оддий ва тушунарли ва содда сайт яратишга аҳд қилган бўлсангиз, Carrd хизмати ёрдамида уни деярли 10 дақиқа ичида ярата оласиз.\nMicrosoft компанияси асосчиси Билл Гейтс: «Агар сиз яратган бизнес интернетда мавжуд бўлмаса, сиз — бизнесда мавжуд эмассиз», — деганида нақадар ҳақ эди. Айниқса, ҳозир бу сўзларни инкор килиб бўлмайди. Бугунги кунга келиб йирик тадбиркорлик соҳаларидан тортиб, энг кичик тадбиркорлик йўналишларигача — сартарошхона бўладими, пишириқлар корхонасими, фотостудия дейсизми, тўй либослари салонларими — буларнинг барчаси ўз сайтига эга бўлиши шарт, чунки у истеъмолчининг “юрагига”ча бўлган энг тезкор ва тўғри йўлдир.\nАммо ҳар қандай тадбиркорнинг ҳам тўлақонли сайтга эгалик қилиш учун вақти ва ресурслари етарли бўлмаслиги мумкин ёки сайтнинг профессионаллар томонидан юритилиши ҳамда хизмат кўрсатилиши учун харажатларни кўтаришга имкони етмайди. Шундай пайтда бир саҳифалик лендинг деб аталувчи сайтлар ёрдамга келади. Очиғини айтганда, тўлақонли сайтнинг барча учун кераги ҳам йўқ. Кўп ҳолатларда асосий маҳсулотлар ва хизматларни тақдим этувчи бир саҳифалик ташрифнома-сайтга эга бўлишнинг ўзи кифоя қилади.\nЯнги ташкил этилган Carrd хизмати бундай сайтларни осон яратишга имкон беради. Унинг ёрдамида бир неча дақиқа ичида ихчам ва жозибадор саҳифа яратиш мумкин. Бунинг учун, аввало, сайтда мавжуд бўлган безатиш шаклларидан бирини танлаш керак бўлади. Гарчи бундай тайёр шакллар унча кўп бўлмаса-да, ҳар ким уни ўз дидига мослаб, созлаб олиши мумкин.\nШундан кейин муҳаррир саҳифаси очилади. Саҳифа бўм-бўш бўлиб, унинг мазмунини ўзингиз таъбингизга қараб бойитсангиз бўлади.\nУни бойитиш ва безак бериш жуда осон. Умумий фон учун сурат танланади ва юклаб олинади, кейин матнли блоклар аста-секин тўлдирилади (мазмун, ҳажм, шрифт, ранг). Қарабсизки, сайт мутлақо ўзгача кўринишда қад ростлайди. Агар таклиф этилган шаклда бирор элемент етишмаётган бўлса (масалан, видео қўшмоқчи бўлсангиз), уни плюс белгисини босиш ёрдамида қўшишингиз мумкин.\nИсталган вақтда сайтдан фойдаланиб кўриш ва унинг функционалини баҳолаш мумкин. Бунинг учун муҳаррирнинг дастаклар бўлимидан фойдаланиб кўриш учун махсус тугмача мавжуд. Сайт тайёр бўлганда сақлаш тугмасини босиб, уни чоп этасиз. Бундан олдин эса рўйхатдан ўтиш ва сайт учун ном танлаш эсдан чиқмасин.\nCarrd хизматидан бепул фойдаланишда манзил танланади, пуллик хизмат фойдаланувчилари эса уни бошқа манзиллар билан боғлаш ва баъзи бошқа функциялардан фойдаланиш имконига эга бўладилар.\nТўлақонли сайт очишдан олдин мазкур хизматдан фойдаланиб кўришни тавсия этамиз. Ахир, уни яратиш учун атиги 10 дақиқа вақт кетади.


Ўзбекистон ва Хитой ўртасидаги товар айирбошлаш ҳажми сўнгги 6 йилда 3 баробар ортган\n11:20 / 11.07.2015\nЎзбекистон Президенти Шанхай ҳамкорлик ташкилотининг Уфа саммити доирасида 10 июль куни Хитой Халқ Республикаси Раиси Си Цзиньпинь билан учрашди. Томонлар ўзаро муносабатларнинг бугунги ҳолати ва уни янада ривожлантириш истиқболларини атрофлича муҳокама қилишди.\nИслом Каримов кенг кўламли Ўзбекистон – Хитой муносабатлари икки давлат раҳбарларининг дўстлик ва ўзаро ишончга асосланган мулоқотлари негизида тобора ривожланиб бораётганини таъкидлади.\nХитой билан иқтисодиёт, транспорт коммуникациялари, таълим каби қатор соҳаларда йирик лойиҳалар амалга оширилмоқда. Ўрта Осиё – Хитой газ қувури, Ангрен – Поп электрлаштирилган темир йўл линияси, Ангренда автомобил ва қишлоқ хўжалиги техникаси учун шиналар ҳамда конвейер лентаси ишлаб чиқариш йўлга қўйилгани муваффақиятли ҳамкорликнинг ёрқин намуналари ҳисобланади.\nЎзбекистон ва Хитой ўртасидаги товар айирбошлаш ҳажми сўнгги 6 йилда 3 марта ортган. 2008 йилда бу кўрсаткич 1,5 миллиард долларни ташкил этган бўлса, 2014 йилда 4,7 миллиард долларга етди.\nСи Цзиньпинь Ўзбекистон раҳбарини жорий йилнинг март ойида бўлиб ўтган Президент сайловидаги ғалабаси билан яна бир бор табриклаб, Ўзбекистон халқи Ислом Каримов раҳбарлигида барча соҳаларда янада катта ютуқларни қўлга киритишига ишонч билдирди.\nХХР Раиси Хитой томони Ўзбекистонда тиббиёт, таълим ва ахборот-коммуникация технологиялари соҳаларидаги ислоҳотларни қўллаб-қувватлаш учун техник ёрдам сифатида 350 миллион юан миқдорида грант ажратганини маълум қилди.


Исроил, Ливан ва БМТ вакиллари сулҳга эришилгандан кейинги биринчи учрашувни ўтказди.\n30 июн 2022, Тошкент вақти: 06:02\nУчрашувда Ливан жанубидан Исроил қўшинлари чиқиб кетганидан кейин ҳудудни назорат қилиш масалалари муҳокама этилди.\nИсроил эса бугун тонгдан Ливан жанубидаги қўшинларини олиб чиқа бошлади. Умумий миқдорда бу ҳудудда Исроилнинг 30 мингга яқин ҳарбийси бор.\nБугун эрталаб БМТ Хавфсизлик кенгаши резолюцияси доирасида Исроил ва Ҳизбуллоҳ гуруҳи ўртасида эришилган сулҳ битими кучга кирди.\nБу борада Исроил ташқи ишлар вазирлиги расмийси Марк Регев яна шуларни маълум қилди:\n“Тинчликни қарор топтириш сайи-ҳаракатлари натижа бериши учун Исроил томони барча имкониятларини ишга солади. Биз ўт очишни тўхтатиш бўйича ўз мажбуриятларимизни бажарамиз. Бироқ, бахтга қарши, Ҳизбуллоҳ гуруҳи яна ҳужумни бошлагудай бўлса, биз ҳам уларга жавоб беришга мажбурмиз”, - деди Исроил Ташқи ишлар вазирлиги расмийси.\nҲатто, ўт очишни тўхтатиш учун белгиланган фурсатдан ярим соат аввал ҳам отишмалар давом этиб турди. Исроил ҳарбий ҳаво кучлари экстремистлар жойлашган деб ҳисоблаган нуқталарига ҳаво ҳужумларини уюштирди.\nЯкшанба куни эса Байрут шаҳри яқинидаги жанубий ҳудудлар бомбардимон қилинди. Ҳизбуллоҳ жанггарилари эса кун давомида Исроил томонига 250 тадан ортиқ ракета учирди.


У тўғри сўзни ёмон кўрар, хушомад жони-дили эди… « Ўзбекистон Халқ Ҳаракати\nУ тўғри сўзни ёмон кўрар, хушомад жони-дили эди…\n13 January 2018 - 7:00\nЎн олтинчи боб\nДуйсенистонда иқтисодий ўсиш бошланганди. Барчасини изқувар мистер Куаронинг шарофатидан деб ўйлаган Дуйсенбай, куну тун унинг қиёфасига кириб олиб, ўла қолса кийимларини устидан ечмасди. Тўшакка кирганида ҳам иложи борича кийимлари устидан кўрпа тортарди. Мўйловининг икки учини бураб юқорига кўтариб, ҳассасини ҳам қучоқлаб ётарди.\nҚора кигиз шляпаси пачоқ, кийимлари ғижим бўлса, устидагиларини отиб юбориб, янгисини киярди. Биргина манглайидаги икки пистони, ҳассаси билан кўзойнагини бошқасига алмашмасди. Шохга ўхшаб манглайидан бўртиб турган пистонларни турли рангларга бўяб, биттасига муҳр солинган олтин қутини, иккинчисига депутатлик гувоҳномаси солинган иккинчи олтин қутини осиб олган эди. Буқаламун тасвири туширилган “хамелеон” кўзойнагини чўмилишга кирганда ҳам кўзидан олмасди. Ҳожатга кирганда ҳассасини кўксига қаттиқ босиб олганча чиғиларди.\nУ юрталикларни аҳмоқ қилиб ақл бовар қилмас бойлик орттиргач, хўрозлари билан итларига ҳам эътибор бермай қўйди. Голландиялик академик ниқоби остида Қорасаройни барчанинг кўз ўнгида тунаб кетган Абдираҳмон учарга ҳам қўл силтаб, унинг жиноий ишини ёпиб ташлади. Барча ишлар бошида Авакяннинг турганини у хаёлига ҳам келтирмас эди. Унга биров, “қўйнингда илон асраб юрипсан” деса, ўша кишининг бошини сапчадек узарди. У тўғри сўзни ёмон кўрар, хушомад жони-дили эди. Лаганбардорларни осмонларга кўтариб, шишириб-шишириб, кейин тупроқ билан битта қиларди. Кутилмаганда унинг ғазабига учган амалдор боши билан келиб тушиб, бурни билан ер кураган полвондек, турган жойида гарансиб, айланиб-айланиб, даврадошлари турган тарафни тополмай, тескари томондан чиқиб кетарди. Сўнг у шўрликни давра ортида хавфсизлик жаллодлари кутиб оларди…\nДуйсенбайнинг Марусияга беписандлиги ҳам ҳаддан ошиб кетдики, тутқунлик пичоғи кампирнинг устихонига етди. Тутинган қизлари, опа-сингиллар – Батангул билан Сатангулга ҳам у кўп замонлардан буён бепарво бўлиб қолган эди. Бош боқон Тарлоннинг бошига ҳам товуқкатакка ўғриликка тушган дайди итнинг кунини солар, у думини ликиллатиб эркаланмоқчи бўлса, уни ҳамманинг олдида силтаб ташлайдиган, “ҳа” деса, “ма” деб кетига тепадиган хунук одат чиқарганди.\nЖитириқнинг хонасига Баҳром билан Тўрабикани қамаб қўйган бўлиб, икки ойдан буён бу хонага бош ҳам суқмасди. Унинг бутун фикри-ёди Авакянда эди. Авакян сон-саноқсиз қўйлар каби Дуйсенистонга ҳайдаб келаётган бойликларни ҳар кун хориж банкларига жойлаб, ҳар икки сўзининг бирида уни мақтагани-мақтаган эди. Бу унинг тутинган қизлари – Батангул билан Сатангулга қаттиқ ботарди. Улар ҳар қандай йўл билан ўлкабошига туйнук топиб, Авакяннинг башарасини фош этишга бел боғлаган эдилар.\nОпа-сингиллар ғазабдан тиш қайраб юрган шундай кунларнинг бирида тутқунлик жонидан ўтган Марусия билан тил топишдилар.\nТилини бўғзига ютиб, хўмрайиб юрадиган бир индамас билан улар қандай тиллашдилар, буни ҳеч ким билмасди. Аммо уларнинг мудҳиш режаси хусусида Қорасаройдаги аёллар бир-бирларига пичирлашиб хабар етказишдан ўзларини бир дақиқа ҳам тия олмасдилар. Мишмишларга кўра барчаси Қорасаройдан номи ўчирилган собиқ бош боқон Тайсиннинг қўли билан амалга ошиши кутуларди. Бир неча ойдан буён занжирда териси суягига ёпишиб ётган Тайсиннинг бу ишлардан хабари бор-йўқлиги маълум эмасди. Аммо шу ўтган даврда у ҳақда Қорасаройда жуда кўп бўлар-бўлмас гаплар тарқалди. “Чап қанот”нинг тўрт минг йил илгари қозоқларнинг тарихи битилган туя терисини ўлик денгизнинг тўққиз минг қулоч тубидан топиши Тайсиннинг асл башарасини фош қилди. Унда айтилишича, ноёб тарихий далилларни Манаснинг катта холасининг қайниси Қизчибей ёзиб қолдирган экан. Қайдларда Нострадамус билан Ванганинг ҳам, бўстонлиқлик табиб Ичкеткизди мулло билан ғузорлик мулло Алкашларнинг номи ҳам тилга олинган, улар қозоқлар ҳақида кўп яхши башоратларни билдиргандилар.\nБу маълумотларда қозоқлар дунёни тўфон балосидан қутқарган од қавмидан беш минг йил илгари Гоби саҳросига тушган, яъни қозоқлар Одам қавмидан эмас, билъакс, улар Момо Ҳавонинг айби билан жаннатдан қувилган фаришталарнинг авлодлари, мўғул-татарларининг ўтмишдошлари эдилар. Сартлар ҳам форслар билан арабларга аралашиб сараланмасдан бурун, битикда келтирилишича, уларга яқин қариндош бўлган эканлар. Ёзувларда айтилишича, Тайсин “самозванец” бўлиб, асл қозоқ ити бўлмиш Тарлоннинг шажарасини ўзлаштирганди. Шунинг учун ҳам ота-боболари Туркманистондан бўлган Тайсиннинг ўз ижтимоий келиб чиқишидан фахрланишга ҳаққи йўқ эди. Буни эшитган Тарлон тонгдан кечгача думни хода қилиб юрар, шомдан тонг отгунча эса думини чотига сиқиб, курсининг тагига кириб ётиб оларди. Опа-сингиллар Қорасаройга келган кунининг эртаси унинг юрагини олган бўлиб, у опа-сингилларни кўрди дегунча қон босими ошадиган бўлиб қолганди. Тағин туя терисига битилган маълумотларда айтилишича, Туркманбошининг уч томлик “Руҳнома” китобидаги бутун бошли тарих ҳам қозоқларнинг сўнгги минг йилликда амалга оширган ишларининг баёни бўлиб, уни бир юз элликта бекорманда туркман олими қозоқ тарихидан ўғирлаб ёзиб, Туркманбошининг номидан чоп эттирганди.\nТеридаги битикларни Мирзелимбай ўз кўзлари билан кўргач, унга елимдек ёпишиб олди. Олдин айтганларига тескари ўлароқ, ўзининг Муҳаммад пайғамбарга ҳам, саидларга ҳеч қанақа алоқаси йўқлигини урғулаб, умрининг қолган қисмини теридаги тилсимларни очиш, бор куч-ғайратини қозоқ халқининг тараққиёти тарихига бағишлашини эълон қилди. Умрининг энг гуллаган даврини “Туркистон” ҳаракатига бағишлаганидан афсус чекиб, ҳаётидаги бу тузатилмас хатосини у “фалокат” деб атади. Уни руҳлантирган мистер Куаро бу хайрли иш учун қўлидан келган ёрдамини аямаслигини айтиб, қозоқни қозоққа, Қозоғистонни бутун жаҳонга танитган “чап қанот”га Мирзелимбайнинг қўли билан узундан-узун дил изҳорлари битилган миннатдорчилик мактуби йўллади. Барчасини парда ортидан бошқариб турган Авакянни у мундоқ эсламади ҳам.\nОпа-сингиллар учун бу нарсаларнинг барчаси бир пулга қиммат эди. Уларни фарзандликка олиб, дунёни лолу ҳайрон қолдирмоқчи бўлган Дуйсенбайдаги илиқ муносабатнинг совуқлашуви бу бечораларни жинни қилаёзди. Унинг шу йўл билан ўлкадаги демократик тизимни мустаҳкалашга сўз бергани ҳам ғирт ёлғон бўлиб чиқаётганди. Токи ўлмаса, унинг Дуйсенистон тахтидан воз кечадиган сиёқи йўқ эди. Опа-сингилларни ворисликка тайёрлаш хусусидаги ваъдалари ҳам шунчаки сиёсат учун айтилган пуч гап бўлиб чиқди.\nАрзимаган муддат ичида катта бойлик орттирган Дуйсенбайда Житириқнинг наслини кўпайтириш эҳтиёжи ҳам ўз-ўзидан йўқолиб қолди. Энди Житириқнинг ҳушига келиш-келмаслиги ҳам унинг учун унча муҳим эмасди. Хонасига қамалаб олиб очлик эълон қилган Марусияни эса у умуман эсламасди. Қўлтиғига тоғорча қистириб, унинг оёғи учида ўтирган Бахшилло икковидан биргина Марҳабо онда-сонда чиқиб-кириб хабар олиб турар, уларнинг нон-ошига қарарди. Эҳтиёж туғилганда, кимса билмас баъзи бир ҳожатларини Гулисипса бароридан келтирмаса, бошқа бировни уларнинг бор-йўқлиги қизиқтимас эди.\nТеррорчилик амалиёти қўлланганда қаттиқ қўрққан Бахшилло ўша кеча тилдан қолган бўлиб, ҳалигача гапира олмасди. “Рости – русти”, яъни “Куч – адолатда” деб ҳайқирган Дуйсенбайнинг бутун ишлари хўжакўрсинга эди.\nУнинг хаёлида, “Бутун тизимни муштумимга йиғиб, хоҳлаганимни уриб янчсам, ўзимдан бошқанинг дамини ўчирсам, мамлакатда тинчлик-осойишталик ҳукм суради”, деган ҳавойи хаёлдан бошқа бирор вақо йўқ эди. У чориғини унутиб Марусиянинг кароватини ташкил этган тўртта исқирт тахтани эсласа, жирканадиган бўлиб қолганди. “Бор барака мана шу тўртта чирик тахтада”, деган сўзлари хотирасидан ўчиб кетганига гўё юз йиллар ўтгандек эди. Марусиянинг бир кунмас-бир кун ўлиб қолиши мумкинлигини ўйласа, кечалари ухлай олмай тўшагида ағанаб чиқадиган бир кимса эндиликда унинг тезроқ ўлишини истарди.\nТушларида “Талисманим ўлса, омад мендан жуз ўгирадими” дея алжираганлари рўёга айланганди. Қизиғи шуки, у кампирни Қорсаройдан чиқариб юбориб, ўз эркига ҳам қўймас, гўё шахси аниқланган она-болаларни катта пул эвазига сўраётган Халқаро ташкилотларга ҳам беришни истамасди. Шахси аниқланганини эшитган Марусия одамларнинг кун-кундан ақлдан озаётганларидан ажабланарди. Кимнингдир онаси, кимнингдир хотини ва яна кимнингдир аммаваччаси бўлиб чиқаётганидан ёқа ушлаб, энди ўлмаса, бу дунёда кун йўқлигидан сиқиларди. Озод, эркин юрган кунларини эслаб, ич-ичидан бўзлаб йиғлагани-йиғлаган эди. Унинг кўз ёшлари қовоқлари босиб қолган кўзларидан ташқарига чиқмас, буришиб кетган ёноқларидан сизиб, иягидан узилиб тушмас, бу кўз ёшлар унинг оҳ-воҳига қўшилиб, лахча чўғ каби юрагига тўкилар, учмоқни истаса-да, учолмаётган шуурининг қанотларини куйдирарди.\nМарусия ўзини Қорасаройдан изсиз чиқариб юборишлари эвазига опа-сингилларга икки жойда кўмилган хазинанинг ўрнини айтмоқчи эди. Дуйсенбайнинг бобоси бутун бойликларини у билан бўлашган бўлиб, кампир ҳақиқатан ҳам тўғри гапирмоқда эди. Дуйсенистоннинг ҳозирги амлокларини унга Дуйсенбайнинг бобоси совға қилган, хазина ҳам шу атрофга кўмилганди.\nБобоси оламдан ўтганидан бир неча йиллар ўтгач, Дуйсенбай Марусияни мардикор бозорига кўчириб олиб борди. Ўшандан буён Марусия Дуйсенистонга қайтиб оёқ босмаганди. Дуйсенбай унинг мулкларини ўзлаштириб, ўзиники қилиб олгач, унинг бу ерларда қиладиган бирор иши қолмади. Нафсиламбирини айтганда, у учун бу амлокларнинг ҳам, кўмилган хазинанинг ҳам бир чақачалик қадр-қиммати йўқ эди. У ҳурликни, озодликни севар, қўл-оёқларидаги кўринмас занжирларнинг парчаланишини орзулар, бу йўлда бор дунёсидан, ҳатто жонидан ҳам кечишга тайёр эди. Шунинг учун ҳам умр бўйи тўйиб ичиб, ўзини унутишни хуш кўриб келди. Бу дунёнинг ғирромликларини бир дақиқа бўлса унутса, шу унинг учун катта мол-давлат эди. Одамларнинг ёлғон-яшриқлари, мол-мулк дея ўзларини ҳар кўйга солишлари унинг жонига текканди. У одамларга умуман ишонмайдиган бўлиб қолган, одамлардан кўра итларни, паррандаларни кўпроқ ҳурматларди. Улар тушунадими, йўқ, одамлар йўқ жойда ўшаларга сўзларди. Ўзи гапириб, ўзи ичини бўшатар, ўзи гапириб, ўзи дардларидан бўшанарди. Бирор одамни кўриб қолса ғинг демас, оғзига талқон солиб оларди. Шунинг учун ҳам унинг гапирганини шу пайтгача ҳеч ким кўрмаганди. Баъзи бировлар уни гапира олмайди, гунгу лол деб ўйларди.


Одоб ва ахлоқ ( 45629 marta o'qilgan) Chop etish\n1 ... 8 9 10 11 12 13 14 15 16 17 B\nokahon.8800 11 Iyul 2018, 23:52:00\nМуқаддас Ислом дини талимотларида инсонни вужудга келишига сабаб бўлган ота-оналарга ҳурмат - эҳтиром кўрсатиш, уларни иззат-икром қилиш буюк фазилатли амаллардан эканлиги баён қилинади. Шунингдек ота - онанинг хизматини адо қилиш ва уларни ҳурматини жойига қўйиш фарзанднинг ихтиёрига берилган хоҳласа қилиб, хоҳламаса қилмайдиган амал эмас, балки, бу шарафли бурч ва вазифадир.\nАллоҳ таоло Қурони каримда "Роббинг фақат Унинг Ўзигагина ибодат қилишингни ва ота-онага яхшилик қилишни амр этди..." ("Исро" сураси, 23-оят).\nМўмин мусулмон инсон доимо ота-онага яхшилик қилиш, ҳурматларини жойига қўйиш, уларнинг ҳузурларида қалблари азият чекиб, диллари вайрон бўладиган сўзни айтмаслик ва уларни ранжитадиган бирон - бир ишни қилмаслиги керак.\nБошқа бир ояти каримада Аллоҳ таоло талим бериб айтади: “Улардан бири ёки ҳар иккиси сенинг қўл остингда кексалик ёшига етсалар, уларга қараб “Уф, жонимга тегди” дема, уларнинг сўзларини қайтарма. Уларга доимо яхши гапир” (Исро сураси 23 – оят).\nХалқимизда “Ота-она рози – Худо рози” - деган ибора бор. Демак, ота-она фарзанддан рози бўлмаса, Худо ундан рози бўлмас экан. Уларнинг хизматини қилиш, ҳурматини жойига қўйиш, кексайганларида боқиш, кийинтириш, уларнинг олдиларида овозини кўтармаслик, вафот этганларидан сўнг ҳақларига дуо қилиш ва ҳоказо фарзандларининг бурчидир.\nҲазрати Луқмони Ҳаким ўғлига деди: “Эй ўғлим, ким ота-онасини рози қилса, Роҳманни рози қилган бўлади. Ким ота-онасининг ғазабига учраган бўлса, Роҳманнинг ғазабини чиқарган бўлади. Эй болам, албатта, ота-она жаннат эшикларидан бир эшикдир. Агар рози бўлсалар, Жабборга бориш бор. Агар аччиқлари чиқса, ёпилиб қолиши бор”\nИбн Аббос (р.а) дан ривоят қилинган ҳадиси шарифда Пайғамбаримиз Муҳаммад (с.а.в) шундай деганлар: “Бир мўмин-мусулмон кишининг мусулмон ота-онаси бўлса, уларга яхшилик қилиб, унинг савобини кутган ҳолда тонг оттирган бўлса, Аллоҳ таоло унга жаннатнинг икки эшигини очади. Агар фақат бири бўлса, битта эшикни очади. Агар фарзанд ота-онадан бирининг ғазабини чиқарган бўлса, ундан онаси ёки отаси рози бўлмагунча, Аллоҳ рози бўлмайди” дедилар. Бир киши: “Ота-онаси унга зулм қилган бўлса ҳамми?”, деб сўради. Расулулоҳ с.а.в.:“Агарчи ота-онаси унга зулм қилган бўлса ҳам, зулм қилган бўлса ҳам, зулм қилган бўлса ҳам”, деб уч маротаба такрорладилар”.\nШу ўринда шоир Отабек Бақонийнинг бир мисра шеърини келтириб ўтсак:\nҲадис бор пайғамбар расул акрамдан,\n“Оналар оёғин тагида жаннат”.\nОнани шу қадар юксак қўйса ҳам,\nФарзандга хизматин қилмайди миннат.\nШоир бошқа бир шерида шундай ёзади\nЭй фарзанд шуни бил, эсингда сақла,\nОнангни ҳурматлаб рози қил уни.\nОнасин норози қилган фарзандлар\nДўзахга ўтиндир қиёмат куни.\nОта-онага яхшилик қилиш фарздир. Бу иш Аллоҳ осон қилган кишига осондир. Уларга яхшилик қилиш дегани уларга нисбатан камтарлик қилиш, мулойим гапириш, уларга фақатгина муҳаббат ва ҳурмат назари билан боқиш, уларга овозини баландлатмаслик, улар фарзандларининг бирор неъматига қўл узатсалар, таом ва ичимликларда уларни ўзидан устун қўйишдир. Отаси билан бирга юрган киши асло ундан олдинда юрмасин, бирор мажлисда ўтирганда отасининг гапиришини маъқул топган ўринда асло отасидан сўзни олиб қўймасин, ота-онасининг ғазабидан сақлансин, тоқати етгунча уларни ҳурсанд ва шод қилишга интилсин. Чунки ота-онанинг кўнглига ҳурсандчилик киритиш яхши ишларнинг энг яхшисидир. Ота-она чақиришганда дарҳол ижобат қилсин. Киши агар нафл намозда бўлган чоғида отаси чақирганда намозни енгилроқ ўқиб, уларнинг чақириғига лаббай дейиш керак. Уларга фақат дунёдаги энг ширин сўзларни гапириш лозим.\nИбн Ваҳб ривоят қиладилар: “Имом Моликнинг шогирди Абдураҳмон ибн Қосим ал-Мисрий қўлида “Муватто” китобини ушлаб олган эди. Бирдан ўрнидан турди-да, шу ҳолда узоқ вақт туриб қолди. Ундан нега узоқ вақт тик тургани сўралганда, у: “Онам юқоридан пастга, менинг олдимга бир иш билан тушдилар-да, туриб қолдилар. Онамнинг турганларига мен ҳам туриб турдим. Юқорига чиқиб кетганларидан кейин ўтирдим” деб жавоб берди”.\n“Муҳаммад Соли Хожи” жоме масжиди ноиби имоми Ж. Парпиев.\nokahon.8800 11 Iyul 2018, 23:54:01\nҲАЛОЛЛИК ИЛА ЯШАЙИК.\nДунёда мусумон инсонга зийнат бўладаиган амаллардан бири бу ҳалолликдир. Қадимдан мусулмонлар ҳалолликда барча инсониятга ўрнак ва намуна бўлганлар. Ўзларининг хар бир ишарида халолликни ўзлари учун дастурул амал ва мезон қилиб қўйганлар. Тижорат ишларида хам ростгуйлик, омонатдорлик, ўлчовда тўгриликга доимо амал қилганлар. Хатто бозорга бир дехқон инсон хамсулот олиб чиқса сотилганидан ортиб қолганини бир чеккага тартибга солиб кетар ва эртаси куни келиб савдосини давом эттирар, қолдириб кетган нарсасидан озгина хам камаймаган холда бўлар эди. Бу хам бўлса халқимизнинг дини диёнатидан ва иймон эътиқодидан нишона бўлади.\nБугунлик кунда бизлар хам ота боболаримиздан бизларга мерос бўлиб қолган ҳалолликга интилишимиз даркор. Зеро “ҳалоллик бор жойда барака бўлади” дейдилар доно халқимиз. Манашу халолликлардан бири савдодаги халолликдир. Аллоҳ таоло Қурони каримда “Эй имон келтирганлар! Мол-мулкларингизни ўртада ноҳақ (йўллар) билан емангиз! Ўзаро розилик асосидаги тижорат бўлса, у бундан мустасно. Шунингдек, ўзларингизни (бир-бирингизни ноҳақ) ўлдирмангиз. Албатта, Аллоҳ сизларга раҳм-шафқатлидир”. (Нисо сураси 29 - оят).\nВа бошқа бир оятда эса: (Савдо-сотиқда ўлчов ва тарозидан) уриб қолувчи кимсалар ҳолига вой! Улар одамлардан (бирор нарсани) ўлчаб олган вақтларида тўла қилиб оладиган, уларга ўлчаб ёки тортиб берган вақтларида эса уриб қоладиган кимсалардир. Улар (ўлгандан кейин) қайта тирилувчи эканларини ўйламайдиларми Улуғ кунда (қиёматда) – одамлар (бутун) оламлар Парвардигори ҳузурида (ҳисоб-китоб бериш учун) тик турадиган кунда!\nЮқоридаги оятларда кишилар ҳаққидан уриб қолувчи фирибгарлар ҳақида сўз юритилган.Улар тарозими, литрми ёки бошқача ўлчовми, бари бир кишилардан нарса олаётганларида тўлиқ ва ортиқча оладилар, аммо харидорларга ўлчаб бераётганда, кам берадилар. Уларнинг бу иши қиёматдан қўрқмаслик белгисидир. Лекин, охиратда аниқ ҳисоб китоб бўлиши билан огоҳлантирилмоқда.\nМинг афсуслар бўлсинки, бугунги кунда ёлғончилик, ваъдага вафосизлик, товламачилик, бировни алдаб пул ва нарсаларини олиш, қарз, омонатга нарса олиб, бермасдан юриш, оддий ҳолатларда ҳам ёлғон гапириш, ўз манфаатини ўзганинг манфаатидан, ҳаққидан устун қўйиш каби разил иллатлар, оғир гуноҳлар борки, баъзи инсонларга касб-корларида оддий ҳолга айланиб бормоқда. Бу иллатлар нафақат инсоннинг умри, ризқи, моли, оиласидан баракани кетказади, балки кишининг охирати учун ҳам аянчли оқибатлари учун ҳам сабаб бўлиб қолади.\nБошқа бир ҳадиси шарифда: “Кимики қаердан мол топаётганига эътибор қилмаса, Аллоҳ ҳам уни дўзахнинг қайси эшигидан киришига парво қилмайди”, дея, инсонларни ҳалол ризқни талаб қилишга, бировнинг ҳаққидан огоҳ бўлишга қаттиқ ундаганлар.\nЎтган солиҳ ота-боболаримиз тарозидан уриб қолувчилар ҳақида: "Бир дона донни фойда қиламан деб, кенглиги еру осмонларча бўлган жаннатни бой берганларнинг ҳолига вой бўлсин!" – дер эдилар.\nЮқорида ўқиганларимиздан ўзимизга тегишли хулоса чиқариб олайлик. Аллоҳ таоло барчаларимизни ҳалолликда, ростгўйликда, тўғриликда собитқадам қилсин, хар бир ишимизда тўғриликни муваффақ айласин.\n“Мухаммад Соли Хожи” жоме масжиди ноиби Ж. Парпиев\nMirzoMuhammad 12 Iyul 2018, 12:09:33\n“Тўрт нарса чиройлидир, аммо тўрт нарса ундан ҳам чиройлидир – ҳаё эркакларда бўлса чиройли, аёлларда бўлса яна ҳам чиройли; адолат ҳар кимда ҳам чиройли, лекин раҳбарларда бўлса яна ҳам чиройли; тавба қилишлик кексалардан бўлса чиройли, ёшлардан бўлса яна ҳам чиройли; саҳоват бойларда бўлса чиройли, камбағалларда бўлса яна ҳам чиройли”.\nҲадиси қудсийда шундай келади:\n“Эй Одам фарзанди! Бирор кун йўқки, ҳузуримдан сенга ризқинг бориб турмаган бўлсин! Бирор кеча йўқки, фаришталар сен томондан бир бузуқ амални олиб келмаган бўлсин. Ризқимни еб, Менга осийлик қиласан. Ҳолбуки, сен Менга дуо қилиб(сўраганингда) дуоларингни ижобат этаман. Яхшилигим сенга тушгувчидир, ёмонлигинг Менга етгувчи.\nБас, Мен сенга қанчалар яхши Хожаман! Сен Менга қанчалар ёмон бандасан! Сенинг кетма-кет содир этган ёмон, шармандали ишларингни ёпаман. Мен сендан ҳаё қиламан, сен эса Мендан ҳаё қилмайсан. Мендан бошқасини эслайсан-у, Мени унутасан. Одамлардан қўрқасан-у, Мендан хотиржам юрасан. Одамларнинг нафратидан ҳайиқиб, Менинг ғазабимдан(гўё) омонлик топгансан”. (Қирқ ҳадиси қудсий. Имом Ғаззолий. www.ziyouz.com кутубхонаси)\nДемишларки, ҳаё икки хил бўлади:\nБиринчи туғма ҳаё бўлиб бу хислатни Аллоҳ таоло Ўзи хоҳлаган бандасига ато этади. Бу табиатан уятчанлик ҳиссидир. Бу ҳис кишини қабиҳ ва тубан амаллардан тўсиб туради. Шу боис, ҳаё эзгулик манбаи ва иймоннинг бир бутоғи дея эътироф этилади.\nРасулуллоҳ соллаллоҳу алайҳи ва саллам чодрасида ўтирган бокиралардан ҳам ҳаёлироқ бўлганлар.\nУмар разияллоҳу анҳу айтадилар:\n“Ҳаёли инсон ўзини бир четда тутади. Ўзини четга олган банда тақводор бўлади. Тақво қилганлар омон қоладилар”.\nҲаёнинг иккинчи хили ўзлаштирилган ҳаё саналади.\nАллоҳ таоло бандаларига ҳаммадан яқин ва барча нарсадан огоҳ Зот. Кўзлар хиёнати ҳам, қалблар разолати ҳам Ундан махфий қолмас! Ушбу ҳақиқатни англаб етган мусулмон ҳар бир ҳолатда Аллоҳдан ҳаё қилишга интилади. Бундай гўзал сифатга эришиш йўлида ҳаракат қилаётган мўмин бир пайтнинг ўзида имоннинг олий хислатларини ҳам қўлга киритади. Бундай ҳаё Аллоҳ таолонинг неъматларини ҳис этиш ва ўзининг ношукурлигини эътироф қилиш орқали ҳам ҳосил бўлади.\nАллоҳ Одамни (алайҳис салом) яратди, Жаброил (алайҳис салом) ақл, имон ва ҳаёни унга келтириб, шундай дедилар:\n— Эй, Одам! Сизга Аллоҳдан салом. Келтирганим уч нарсадан бирини қабул қилишингни истайди. Одам (алайҳис салом) ақлни қабул қилдилар.\nЖаброил (алайҳис салом) имон ва ҳаёга:\n— Қани, сизлар айрилиб, кетинг, — дедилар. Шунда имон:\n— Аллоҳ менга ақлдан ажрамаслигимни, у қайда бўлса, ўша ерда бўлишимни амр этди. Мен ақлдан айрилмайман, — деди.\n— Аллоҳ мени имонга омонат қилди. Имон қайда бўлса, мен ҳам ўша ердаман. Имон бўлган жойдан айрилмасман деди.\nШундан сўнг учови бир жойда қолиб, бир-биридан айрилмадилар. Бу ҳолга кўра Аллоҳ кимга ақл берган бўлса, имон ва ҳаё ҳам у билан биргадир. Кимга ақл берилмаган бўлса, унда имон ҳам, ҳаё ҳам бўлмайди.\nБахтиёржон Сайдалиев. Улуғнор тумани бош имом хатиби\nMirzoMuhammad 12 Iyul 2018, 12:25:25\nРасулуллоҳ соллаллоҳу алайҳи ва саллам: “Чақимчи жаннатга кирмайди”, дедилар (Имом Аҳмад ва Имом Муслим ривоятлари).\nИзоҳ: Чақимчилик бу одамлар орасида гап ташиш демакдир. Чақимчи бир инсоннинг гапини бошқа кишига, унинг гапини бунга етказиб, одамлар ўртасида гина-кудурат, фитнаю фасод пайдо бўлишига сабаб бўлади. Чақимчиликка ундайдиган нарса ё бирор одамга зарар етказиш ёки уни ёмон кўрсатиб қўйиш ёки ким учун чақимчилик қилаётган бўлса, ўша кимсага ёқиш мақсадида амалга оширилади. Шунингдек, чақимчиликка сабаб, ўз нафсини бошқаролмаслик, руҳий тарбиянинг йўқлиги, қалб хасталиклари каби иллатлар бўлиши ҳам мумкин. Чақимчилик Қуръони каримда ҳам, Пайғамбаримиз соллаллоҳу алайҳи ва салламнинг муборак ҳадисларида ҳам мазаммат қилинган, қораланган ўта тубан ва разил хулқлардан ҳисобланади. Чақимчиликни ўзига одат қилиб олган кимса қиёмат кунида жуда қаттиқ азобга дучор бўлади. (muxlis.uz)\nАмр ибн Динордан ривоят қилинди: “Мадиналик бир кишининг синглиси Мадинанинг бир чeтида яшар эди. Ўша синглиси касал бўлиб қолди ва уни кўриб, қайтиб кeлди. Кeйин синглиси ўлди.\nУни кўмиш учун кeракли нарсаларни тайёрлаганларидан сўнг, қабрга олиб боришди. Кўмиб бўлиб, уйига қатгандан сўнг, ўзининг ҳамёнини ўша қабрда қолдиргани эсига тушди. Ўртоқларининг биридан ёрдам сўради, сўнгра иккаласи қабрга кeлиб, қабрни кавлашиб, ҳамённи топишди. Ўртоғига айтди:\n“Сeн нарироққа кeтгин, мeн синглимнинг ҳолатини кўрайин”.\nСўнг қабрни устини ўраб турган нарсаларни олди ва синглисининг қабрида ўт шуълаланиб ёниб турганлигини кўрди, сўнг қабрни ёпиб уйига қайтди. Уйга кeлиб онасидан:\n“Синглим нима ишлар қилишини айтинг!” дeб сўради. Онаси:\n“Нима учун синглингнни сўрадинг, у ахир ўлган-ку?”, дeди. У яна сўради:\n“Айтинг”. Онаси айтдики:\n“Синглинг намозларни кeчиктирарди, намозларни тўлиқ, таҳорат билан ўқимасди, қўшниларнинг эшигига кeлиб қулоқ тутиб, уларнинг гапларини эшитарди, гапларини эшитиб, бировларга етказарди”.\nЎша чақимчилиги унинг қабр азобида қолишига сабаб бўлган. Қабр азобидан ким нажот топмоқликни хоҳласа, у чақимчиликдан ўзини озод қилиши кeракдир ва бошқа гуноҳлардан ҳам сақланиб, қабр азобидан қутулиши лозимдир. Унга Аллоҳ Мункар-Накир саволларини осон қилади. Аллоҳ таоло айтади:\n“Аллоҳ таоло мўминларни, имон кeлтирган кишиларни ҳаёти дунёда ҳам,охиратда ҳам устивор Сўз билан собитқадам қилур” (Иброҳим, 27).\nҲасан ривоят қилади: Расулуллоҳ (с.а.в.):\n“Одамларнинг ёмони иккиюзламачидир. Бировларнинг олдига бир юзи билан, бошқаларнинг олдига бошқа юзи билан боради”, дeдилар.\nЯна бошқа бир ҳадисда айтдиларки:\n“Кимки иккиюзламачи бўлса, бу дунёда унинг икки тили бўлса, Аллоҳ таоло унга қиёмат куни оловдан иккита тил қилиб қўяди”.\nҚатода айтади: “Аллоҳ бандалари ичида ёмони кўп таъначи, кўп лаънатловчи ва чақимчилар.\nВа яна айтиладики: “Қабр азоби учга бўлинади. Биринчиси ғийбатдан, иккинчиси – сийдикдан, учинчиси – чақимчиликдан”. (Танбeҳул ғофилин. Ал-Фақиҳ Абу Лайс ас-Самарқандий. зиёуз.cом кутубхонаси)\nШарофуддинов Қамариддин. Асака т. "Имом Абу Юсуф" жоме масжиди имом хатиби\nMirzoMuhammad 16 Iyul 2018, 16:58:58\nЧин сўзга тўлиқ дунё\nБир шоир ёзган эди:\nЁлғонга бало борми?!\nҲақиқатан ҳам инсоф қилиб ўйлаб кўрсак дунёда шунча рост сўзлар туриб, нега ёлғонга ружуъ қўйишимизга ҳеч ақлимиз етмайди. Ҳолбуки, ёлғоннинг охири шармандалик. Ҳеч бўлмаса хижолатлик. Борди-ю у ҳам бўлмаса, лоақал ҳадикда юрамиз... дегим келади-ю, ўйлаб қоламан: ёлғондан хижолат бўлиш ўрнини яна битта ёлғон эгаллаб олганга ўхшайди. Чунки ёлғон гапираётган одам борди-ю ишкали чиқиб қолса, бундай деб қўяман, деган мақсадда яна бошқа ёлғонни захира қилиб қўяди.\nҲа, ёлғон ёлғонни туғади!\nШариатимиз кўрсатмаларида ёлғон қаттиқ қораланади. Расулуллоҳ саллаллоҳу алайҳи васаллам ёлғондан жуда ҳам қаттиқ қайтарганлар.\nИмрон ибн Ҳусайн разияллоҳу анҳу айтдилар: "Расулуллоҳ саҳобийлардан:\n"Зино қилиш, маст қиладиган ичимликларни ичиш ва ўғрилик қилиш ҳақида нима дейсизлар?" - деб сўрадилар.\n"Буларнинг ҳукмини Аллоҳ таоло ва унинг Расули биладилар", деб жавоб бердилар.\nШунда Расулуллоҳ саллаллоҳу алайҳи ва саллам:\n"Булар ўта кетган қабоҳат ишлар бўлиб, охиратда ҳам, бу дунёнинг ўзида ҳам уларнинг уқубати, жазоси белгилангандир. Мен сизларга гуноҳларнинг энг катталарини айтиб берайми?" дедилар.\n"Оламларнинг Раббиси Аллоҳга ширк келтириш ва ота-онага оқ бўлиш", дедиларда, суяниб ўтирган ҳолатларини ўзгартириб тиз чўкиб олдилар ва: "ҳамда ёлғон сўзлаш!" , деб қўшиб қўйдилар. (Ал-адаб ал-муфрад. Имом Исмоил ал-Бухорий. зиёуз.cом кутубхонаси)\n“Кимдаки тўртта нарса бўлса ҳақиқий мунофиқ бўлади. Кимдаки улардан бир хислат бўлса, ўшани кетказмагунча унда мунофиқликдан бир хислат бўлади ‒ омонат қилинса хиёнат қилади; сўзласа ёлғон гапиради; аҳд қилса бузади; хусуматлашиб қолса фужур (ноҳақлик, ғирромлик) қилади”. (Имом Бухорий ривояти)\n«Эй Одам фарзанди! Яхшилик қил, чунки яхшилик жаннат калити ва жаннатга етакловчидир. Ёлғондан четлан, чунки у дўзах калити ва дўзахга етакловчидир”. (Қирқ ҳадиси қудсий. Имом Ғаззолий. www.ziyouz.com кутубхонаси)\nСардорбек Худоёров. Асака т. “Бобожон қори” масжиди имом хатиби\nMirzoMuhammad 16 Iyul 2018, 17:01:48\nИнсон экан, турли ҳолатларга дуч келаверади. Ҳаёт шундай паст-баландликлардан иборат. Лекин ҳар қандай ҳолатда ҳам ҳақиқий инсонийлик сифатларини тутиб туришга интлиш керак. Шулардан бири – инсонлар орасидаги можаролар.\nБаъзан шайтоннинг гапига кириб, баъзан нафсимизга эргашиб ёки бошқа сабабларга кўра яқин инсонлар билан низолашиб қолганимизда қандай йўл тутишимиз керак?\n401 - حدثنا يحيى بن سليمان قال حدثني بن وهب قال أخبرني عمرو عن يزيد بن أبي حبيب عن سنان بن سعد عن أنس أن رسول الله صلى الله عليه و سلم قال : ما تواد اثنان في الله جل وعز أو في الإسلام فيفرق بينهما أول ذنب يحدثه أحدهما\nАнас ибн Молик разияллоҳу анҳудан ривоят қилинади - Расулуллоҳ саллаллоҳу алайҳи ва саллам:\n"Икки киши Аллоҳ азза ва жалла учун ёки Ислом йўлида бир-бири билан дўст бўлса, битталаридан бир гуноҳ ўтиб қолса, бу нарса дарҳол уларнинг ораларини ажратиб юбормасин", дедилар.\n402 - حدثنا أبو معمر قال حدثنا عبد الوارث عن يزيد عن معاذة قالت سمعت هشام بن عامر الأنصاري بن عم أنس بن مالك وكان قتل أبوه يوم أحد أنه سمع رسول الله صلى الله عليه و سلم قال : لا يحل لمسلم أن يصارم مسلما فوق ثلاث فإنهما ناكبان عن الحق ما داما على صرامهما وان أولهما فيئا يكون كفارة عنه سبقه بالفيء وإن ماتا على صرامهما لم يدخلا الجنة جميعا ابدا وإن سلم عليه فأبى أن يقبل تسليمه وسلامه رد عليه الملك ورد على الآخر الشيطان\nҲишом ибн Омир разияллоҳу анҳудан ривоят қилинади - Расулуллоҳ саллаллоҳу алайҳи ва саллам:\n"Мусулмон мусулмон билан уч кeчадан ортиқ гаплашмай юриши ҳалол эмас. Шу иккаласи аразлашаган ҳолатларида ҳақ йўддан чeтлашган бўладилар. Улардан қайси бири аввал яхшилик, мeҳр-шафқат қилиш томонига ўтса, гуноҳида каффорат бўлади. Улар шундай гаплашмай юрган ҳолича дунёдан ўтсалар, иккаласи ҳам абадий жаннатга кирмайди. Агар улардан қайси бири салом бeрса, иккинчиси жавоб қайтармаса, салом бeрганига фаришта ва жавоб қайтармаганига эса, шайтон жавоб қайтаради", дeганлар.\nАбу Дардо разияллоҳу анҳу: "Сизларга садақа ва рўзадан ҳам хайрлироқ бир нарсани айтайми? Бир-бирига адовати қаттиқ бўлган ёки аразлашган икки кишини яраштирмоқдир", дедилар. (Адабул муфрад)\nوعن أَبي هريرة - رضي الله عنه - : أنَّ رسولَ اللهِ - صلى الله عليه وسلم - قَالَ : (( تُفْتَحُ أبْوابُ الجَنَّةِ يَوْمَ الإثْنَيْنِ ويَوْمَ الخَمْيِسِ ، فَيُغْفَرُ لِكُلِّ عَبْدٍ لا يُشْرِكُ بِاللهِ شَيْئاً ، إِلاَّ رَجُلاً كَانَتْ بينهُ وَبَيْنَ أخِيهِ شَحْناءُ فَيُقَالُ : أنْظِرُوا هَذَيْنِ حَتَّى يَصْطَلِحَا ! أَنْظِرُوا هَذَينِ حَتَّى يَصْطَلِحَا ! )) . رواه مسلم .\n“Душанба ва пайшанба кунлари жаннат эшиклари очилади. Аллоҳга ширк келтирмаган ҳар бир банда мағфират қилинади. Илло биродари билан адовати бўлган кишиникидан бошқа. Шунда: “Бу иккови ярашгунча кутиб туринглар. Бу иккови ярашгунча кутиб туринглар”, дeб айтилади”, дeдилар. (Муслим ривояти)\nУлуғбек қори Йўлдошев. Асака т. "Холид ибн Валид" жоме масжиди ходими\nokahon.8800 08 Avgust 2018, 23:21:59\nИСТЕЪДОД - БУЮК ФАЗИЛАТ.\nИстеъдод инсоннионг ўзига xос табий сифати бўлиб унинг фаолияти ижтимоий жамиятда намоён бўлади. Истеъдод Аллоҳ таолонинг инсонга берган инъоми. У шундай бўлишига қарамай кишилик жамияти билан бевосита боғлиқ инсонларга xос фазилатлардандир.\nМанавиаяти, маданияти ривожланган жамиятда ҳар қандай истедод шаклланади камол топади.\nИстеъдод – xалқ бойлиги уни асараб авайлаш, тўлиқ номоён бўлиши учун барча шатр ва шароитларни яратиш керак. Ўтмишда шарқ маданиятининг, манавиятининг юксалиши ва уни бутун дунёда танилишида истедодли инсонларни ҳиссалари беқиёсдир. Бетакрор инсоний заковат ва истедод эгалари бўлган Абу Наср Фародий, Муҳаммад Мусо ал Xоразмий, Аҳмад Фарғоний, Абу Алий инб Сино, Абу Райxон Беруний, Алишер Навоий, Мирзо Улуғбек, Заҳириддин Муҳаммад Бобур xазратлари каиби буюк инсонлар Мовороуннаҳрнинг довруғини бутун дунёга танитдилар.\nИстедод жамиятнинг манавий омили ҳисобланганлиги сабаб, юртимнизда ёшларимиз орасида ёш истедод эгалари учун барча имкониятлар, шарт шароитлар муҳайё қилинмоқда. Анашундай шарт - шароитлар ва имкониятлардан унумли ва оқилона фойдаланган холда буюк истеъдод ва ноёб қобилият эгаларини тарбиялашлик зарур.\nШайx Садий Гулустон асаридаги ҳикояларининг бирида шундай келтиради. Бир подшоҳ ўғлини бир олим тарбиясига топшириб: “Бу сизга омонат, ўз фарзандларингизни қандай таълим тарбия берсангиз бунга ҳам шундай талим тарбия беринг” - дебди. Олим шаxзодага бир неча йиллар давомида заxмат чекиб талим тарбия берибди. Олимнинг барча шогиртлари салоҳиятли зеҳн заковатли бўлиб улғайган бўлсада, лекин барча меxнатлари зое кетиб шоҳнинг ўғлидан салоҳиятли одам чиқмади. Буни кўриб подишоҳ олимни койиб “сиз вадангизни бузиб, вадангизга вафо қилмадингиз” – дебди. Шунда олим “Ей подишоҳим тарбияни қоидаси бир ҳил бўлур ва лекин истедод эса турлича эрур” деган экан.\n“Мирза Xолиқ ота” жоме масжиди имоми Муҳаммадийxон Xожийев.\nokahon.8800 09 Avgust 2018, 09:03:19\nХар бир инсон дунёда умргузаронлик қилар екан, бу фоний дунёда узоқ умр кўришни хохлайди. Лекин инсонга берилган бу умрнинг поёни бор. Ҳеч бир инсон дунёда абадий яшаган емас.\nАллоҳ таолонинг каломи Қурони каримда: “Ҳар бир жон ўлим (аччиғи)ни тотгувчидир” – дея мархамат қилинади (Оли Имрон сураси, 185-оят)\nРасулуллоҳ (с.а.в) маҳамат қиладилар: “Киши қариб қолса ҳам, қалби икки нарсага нисбатан ёш бўлади: доимо узоқ умр кўриш ва бойликни севишга”.\nШу тарзда бир ишга ўн иш уланиб кетаверади, дунё ташвиши тугамайди. Кунлар кетидан кунлар ўтаверади. Тавбани кечиктириш эса то сўнгги кунгача, кутилмаганда ўлим ёқадан оладиган нафасгача давом этади.\nПайғамбаримиз Муҳаммад (сав) ҳадиси шарифларида шундай деганлар: “Бу дунёда сен гўёки мусофирдай ёки йўлдан ўтувчидай бўл!”\nБошқа бир хадисда эса Пайғамбаримиз (с.а.в) дедилар: “Қалбларингизни дунё зикри билан машғул қилиб қўйманглар, тўлдириб қўйманглар”.\nХабарда келадики: “Ким дунёга катта аҳамият бериб тонг оттира, Аллоҳ унинг қалбига 3 нарсани боғлаб қўяди: Ғамдан ҳеч узилмайди, машғулликдан ажралмайди ва камбағаллиги тугамайди”.\nИнсон бу дунёга нима учун келганлигини унутиб қўймаслиги керак, зеро банданинг вазифаси бу дунёда Аллоҳ берган умр давомида охирати учун керакли болган яхши амалларда бардавом бўлишликдир.\nҲикоя қилишларича - Бир балиқчи бебахо олмос топиб олибди. Олмосни олиб хурсанд бўлиб, заргарни хузурига келибти. Заргар олмосга узооқ термулиб дебди:\n- "Бу олмос бебаходир. Мен барча бойлигимни йиғиб сизга берсам хам, олмосни нархини ярмига хам етмас. Сизга маслахатим. сиз яхшиси одил подшох хузурига боринг. Фақат уларгина сизни олмосингизга лойиқ нарх ва бойлик беришлари мумкин"..\n- Балиқчи қўлида олмос билан хурсандчиликда одил подшох хузурига жўнабди.\n- Одил подшох ва уни хазинабони бақлиқчи келтирган олмосга узооқ термулиб, шундек одил қарорга келишипти..\n- "Келтирган олмосинг бебаходир.. Биз бу олмосга шундек нарх қўйдик..\n- Биз сени ихтиёрингга уч соат мухлатга хазинахонамизни топширамиз. Шу уч соат мухлатда хазинахонамиздан хохлаганча бойликни ташиб олиб кет. Биз розимиз.. Уч соатдан сўнг хазинахонамиздан чиқариласан"..\n- Балиқчи одил подшох қароридан росса хурсанд бўлиб, унга рахматлар айтибди.. Хазинабон балиқчи ихтиёрига хазинахонани уч соатга топшириб, вақтни белгилаб чиқиб кетибди..\n- Хазинахонадаги тилла - ю, бебахо дуру - гавхарларни кўрган балиқчи эсидан оғай депти..\n- "Хали вақт бор.. Икки соатдаям қанча олтинларни ташиб кетаману... бир оз дам олай" - дептида... Бир уюм тиллалар устига ётиб олиб, хаёл сура бошлапти:..\n- "Энди дунёдаги энг бой одамга айландим.. Атрофимда хизматкорлар гирди~капалак бўлишади... Бир нечта ёш хотинларга уйланаман... бир нечта ховли~жой ва уловларга эга бўламан" ~ каби орзулар қўйнида ғафлат уйкусига кетиб, ухлаб қолипти...\nБир пайт хазинабон балиқчини уйғотармиш:.\n- "Уйғон... Тур ўрнингдан.... чиқ хазинахонадан...вақтинг тугади сени."..\nБалиқчи шошилиб:.. "Вой, ғафлат уйкусида қолибман... хозир... хозир.... тиллаларимни олиб олай" дермиш...\n- Хазинабон:... "қанақа тилла... сени вақтинг тугади... чиқ хазинахонадан.... Хеч қандек тилла олмайсан."..\n- Балиқчи:.. "бир ховучгина тилла олволей"..\n- Хазинабон кулиб дебди:.. "бир ховуч эмиш... бир дона хам олмайсан... Ўз мухлатинг ичида қоплаб олгин эди.. Энди йўқ... Чиқ хазинахонадан"..\nБалиқчи бир олтинга хам эга бўлмасдан хазинахонадан чиқарилипти...\n- Азиз диндошим.!.. Ким айбдор.??...\nАқл эгаларига мушохада....\nБалиқчи - сиз ва биз.... бандалар...\nОдил подшох - Аллохдир..\nХазинахона - биз яшаб турган фоний дунё..\nУндаги тиллаю, бойликлар - Аллох учун ибодат ва яхши амаллар..\nуч соат мухлат - бизга берилган умр..\nБалиқчини ғафлат уйқуси - бизни бу дунёни хою - хавасларига берилишимиз..\nХазинабон ўлим фариштаси..\nВақт тугаб, хазинахонадан чиқарилгани - умр тугаб, бу дунёдан қабрга хайдалишимиз...\n- Бир ховуч олтин олишга ялиниш - ўлим фариштаси келганда.... бандани сажда қилиб, ибодат қилишига ялинишидир.\n“Мухаммад Солеҳ хожи” жоме масжиди ноиби Ж. Парпиев.\nMirzoMuhammad 11 Avgust 2018, 10:27:18\nПоклик Исломнинг шиорларидандир. Салкам ўн беш асрлик тарихда мусулмонлар бутун башариятга покликни олиб келиши билан намоён бўлди. Айниқса, Исломнинг илк даврларида бу уммат ҳали ювиниш нималигини билмаган халқларнинг кўзини очиб қўйди. Бугунги кунда улар покликни кимлардан ўрганишганини унутиб қўйгандек, ўзларини осмонда кўрсалар-да, ҳақиқат тарих китобларида битилиб қолган.\nАбу Молик ал-Ашъарий розияллоҳу анҳудан ривоят қилинади: «Пайғамбар соллаллоҳу алайҳи васаллам:\n«Поклик иймоннинг ярмидир. «Алҳамдулиллаҳи» тарозуни тўлдирур. «Субҳаналлоҳи ва ал¬ҳамдулиллаҳи» осмонлару ернинг орасини тўлдирурлар ёки тўлдирур. Намоз нурдир. Садақа бурҳондир. Сабр зиёдир. Қуръон сенинг фойдангга ёки зарарингга ҳужжатдир. Барча одамлар ҳаракат қилиб ўз жонини савдога қўювчидир. Бас, улар уни озод қилувчи ёки уни ҳалок қилувчилардир», дедилар». (Муслим, Насаий ва Термизийлар ривоят қилишган).\nПайғамбаримиз (саллаллоҳу алайҳи васаллам)дан ривоят қилинган яна бир ҳадиси шарифда қуйидагича марҳамат қилинади: “Бир киши йўлда кетаётиб, кўзи бир тиконли шох-шаббага тушди ва: “Аллоҳга қасам, агар шуни олмасам, бирорта мусулмонга зарар беради”, деб уни олиб ташлади ва Аллоҳ таоло шу иши сабаб унинг гуноҳини кечди”.\nСаҳобаи киромлар бу борада бизга намуна бўлишган. Мўминларнинг амири Умар ибн Хаттоб розияллоҳу анҳу Абу Мусо Ашъарий розияллоҳу анҳуни Басрага волий қилиб юборганида, Абу Мусо Басра аҳлини йиғиб, уларга шундай деган эди:\n“Мўминларнинг амири Умар мени сизларга Раббингизнинг китоби ва пайғамбарингизнинг суннатини ўргатишга ҳамда йўлларингизни тозалашим учун юбордилар”.\nОдамларнинг оғзи очилиб, лолу-ҳайрон қолдилар. Чунки улар одамларга таълим-тарбия бериш, уларга диннинг таълимотларини ўргатиш волийнинг зиммасидаги ишлардан эканини яхши билишарди. Аммо йўлларни тозалаб бериш ҳам унинг зиммасидаги ишлардан экани улар учун янги гап эди. Улар:\n“Волий ўзини халқнинг хизматчиси деб биладими?” деб, ҳайрон қолишди.\nБутун жаҳонга ўз таълимоти билан маълум ва машҳур бўлган аждодимиз Баҳоуддин Нақшбанд ҳазратлари кечалари туриб, ўтган кетганга ҳалал берадиган нарсаларни йўлдан олиб ташлар эканлар. Мана шу эзгу ишлари сабабли ҳам Аллоҳ таоло у кишига ана шундай олий мақомларни насиб қилган.\nПайғамбар саллаллоҳу алайҳи васаллам ўз ҳадисларида шундай марҳамат қиладилар:\n“Пок бўлинглар, зеро ислом покликдир” – дейдилар. Бошқа бир ҳадисда эса:\n“Поклик кишини иймонга чақиради. Иймон эса, ўз соҳиби билан жаннатда биргадир” деб марҳамат қилганлар.\nМуқаддас динимиз ўзининг ҳар бир шиорларида кишиларни покликка ва тозаликка даъват этади. Масалан: намоз ўқиш учун албатта таҳорат қилмоқ, яъни жисмни поклаш керак, кийим-бош, намоз ўқиладиган жой ҳам пок бўлиши керакдир. Айни вақтда намоз ўқувчи киши маънавий жиҳатдан ҳам пок бўлади.\nАзизбек Ҳолмирзаев. Асака т. "Ҳолмадодхоҳ" масжиди ходими\nokahon.8800 29 Avgust 2018, 16:02:46\nРивоят қилинадики: Анушервон замонасида икки киши бўлиб, бу иккаласи Анушервон ташкил этган тадбирларда қатнашар эди. Бир куни улардан бири баланд овозда қуйидаги назмни ўқиди:\nЯхшилигим қайтсин десанг сен,\nЯхшилик қил, яхши ўй ўйла,\nИккинчиси эса қуйидаги байтни ўқиди:\nЁмонлигим қайтмасин десанг,\nЁмон бўлма, ёмон ўй қилма,\nБу байтлар Анешервонга ёқиб қолди. У биринси байтни ўқиган кишига минг дирҳам ва иккинчи байтни ўқиган кишига беш юз дирҳам бериб юборишни тайинлади. Даврада ўтирганлардан бири Анешервондан:\n- Эй одил подишоҳ, “уларнинг байтлари битта маънога эга, нимага туҳфангиз икки ҳил” – дея сўради.\nАнешервон унга “Сўзлашда катта тафовут бор. Биринчисининг сўзи бошидан охиригача яхшилик ҳақида бўлди, иккинчисиники эса фақат ёмонликни эслатади. Яхши гап ҳам ёмоннинг оғзидан ёмон бўлиб чиқади. Кимнинг юрагида яхшилик бўлса, доимо яхшиликни зикр қилади” – деган экан.\nҲикмат: қолингдан яхшилик келмаса ёмонлик қилишдан хам қоч. Агар оғзингда яхши гапинг бўлмаса тилингни ёмон гап ила булғамагин.\nБайт: Бировга яхши гап гапиролмасанг.\nЗаҳар хам қўшмагил ҳар бир сўзингда. .\n1 ... 8 9 10 11 12 13 14 15 16 17 T


Оғир қайғуларга ҳам бардош ила турганлар - Favvora | билим чашмасидан отилган фаввора\n2016-05-12 1967 Ko'rilgan Хазиналар очқичи 6\nΩ Абу Зуайб Ҳазлийнинг бир йил ичида вабо касаллигидан саккиз нафар ўғли вафот этди. Шунда у замон ишидан кўнгли бузилмаслигини, сабри қалбига таскин-ором беришини ва тақдир ўз тирноғини санчганида ҳеч қандай туморлар наф бермаслигини айтганлар.\nΩ Қайс ибн Осим ал-Минқорий қавмига сўзлаб турган паллада ёнига бир киши келиб, бировнинг ўғли унинг ўғлини қатл қилганини айтди. Шунда у сўзида давом этаверди. Сўзи ниҳоясига етгач, ҳалиги одамга қараб: “Ўғлимни ювиб, кафанланглар! Сўнг менга рухсат берсангизлар унинг жанозасини ўқиб келаман”, - деди.\nΩ Имоми Тирмизий Аллоҳдан хавф қилиб йиғлайверганидан кўзлари аъмо бўлиб, кўрмай қолгандилар.\nΩ Саъд ибн Робиъ розияллоҳу анҳу Уҳуд куни ўзи қонга бўялган ҳолда ётган бўлса ҳам пайғамбар алайҳиссаломнинг аҳволлари ҳақида сўрашга тушганлар.\nΩ Умар Форуқ розияллоҳу анҳу баданига ханжар урилиб, жон талвасасига тушган ва жароҳат етган жойидан қон оқаётган бир пайтда биродарларидан намозининг мукаммал бўлганлиги ҳақида сўраганлар.\nΩ Аҳмад ибн Ҳанбал рохимаҳуллоҳ ўз қўли билан тиккан оқ рангли, ямоқ солинган кийими бўлиб, унинг пойафзали ўн етти йил давомида йиртилиб, ямаб-тикилган эди. Лойдан қурилган уч хонали уйи бўлиб, ейишга ёғ билан бир бурда нони бор эди. Бир ойда бир гўшт истеъмол қилар, кўп кунлари рўзадор ҳолда юрарди. Бир ҳадисни ўрганиш учун эса кўп юртларни кезишдан толиқмас, машаққат не эканлигини билмас эди.\n“Қабоҳатнинг қулаши” 5-қисм (Адабий – бадиий нашр)\nДунё ва мусулмонлар “Сурия”


Тошкентдан Нукусга борадиган поездларининг ҳаракатланиш вақти 2 соатга қисқаради- Kruz.uz\nТошкентдан Нукусга борадиган поездларининг ҳаракатланиш вақти 2 соатга қисқаради\n10:00, 21.03.2018 1652 0 Жамият\nПрезидентимиз Шавкат Мирзиёевнинг 2017 йил 13 мартдаги “Бухоро-Мискин темирйўл линиясини қуриш чора-тадбирлари тўғрисида”ги қарорига кўра бунёд этилган мазкур янги темир йўл линиясининг умумий узунлиги 355 км.ни ташкил этади. деб ёзмоқда “Халқ сўзи”.\n2017 йил 1 декабридан бошлаб, мазкур темир йўл линияси орқали юк поездлари қатнови йўлга қўйилган эди.\n2018 йилнинг 20 мартидан бошлаб Тошкент — Ургенч ва Тошкент —Нукус — Қўнғирот йуналишидаги йўловчи поездлар янги қурилган Бухоро — Мискин темир йўл линияси орқали ҳаракатланиши бошланди. Шуни алоҳида таъкидлаш жоизки, ҳозирги кунга қадар Тошкент — Ургенч поезди 1027, Тошукент-Нукус-Қўнғирот поезди 1327 километр йўл босиб “Навоий — Учқудуқ — Мискин” магистрали орқали ҳаракатланаётган бўлса, ушбу лойиҳанинг қуриб битказилиши билан поездлар қатнови қарийиб 100 км.га қисқарди. Табиийки бу йўл учун кетадиган вақтни, ёнилғини ва бошқа харажатларни тежашга замин яратади.\nЭнг муҳими Тошкент шаҳридан Урганч, Хива, Нукус шаҳарларига борадиган ҳамда мазкур шаҳарлардан Тошкент шаҳрига келадиган йўловчи поездларининг ҳаракатланиш вақти қарийиб 2 соатга қисқаради. Тошкент —Саратов, Тошкент — Волгоград, Алмати — Нукус, Андижон — Ургенч, Нукус — Ургенч — Термез поездларининг ҳам ушбу янги линия орқали қатнови йўлга қўйилади. Албатта, бу юртимизда туризимни ривожлантириш, сайёҳлар оқимининг янада ошишига замин яратади.\nМазкур темир йўлнинг иккинчи босқичида электрлаштириш ишлари амалга оширилиб, бу йўналиш орқали электропоездлар ҳамда юқори тезликда ҳаракатланувчи “Afrosiyob” замонавий поездлар қатнови ҳам амалга оширилиши кўзда тутилган.\nБухоро — Мискин янги темир йўл линиясида йўловчи поездлар ҳаракати бошланди.\nПрезидентимиз Шавкат Мирзиёевнинг 2017 йил 13 мартдаги “Бухоро-Мискин темирйўл линиясини қуриш чора-тадбирлари тўғрисида”ги қарорига кўра бунёд этилган мазкур янги темир йўл линиясининг умумий узунлиги 355 км.ни ташкил этади.


Ёшларимиздан ғалаба - "Насаф" ФК расмий веб-сайти\n13 May 2018 Янгиликлар, Ёшлар лигаси\nБугун ёшларимиз “Нефтчи” жамоаси ёшлари билан беллашди. Учрашув қизиқарли ва муросасиз курашларга бой бўлди.\nУчрашув 2:0 ҳисобида “Насаф”нинг ғалабаси билан якунланди. Ушбу ғалаба, ёшларимизнинг жорий йилдаги ўз майдонида қўлга киритган илк ғалабаси бўлди.\nУчрашувнинг 12-дақиқасида ташкил этилган ҳужум гол билан якунланди. Муҳриддин Зоиров голга муаллиф бўлди – 1:0.\nБиринчи бўлимнинг сўнгги дақиқасида ташкил эилган тезкор ҳужум ҳам самарали якунланди. Дадажон Маматқулов ҳисобни 2:0га ўзгартиришга эришди.\nИккинчи бўлим янада қизиқарли ўтди. Гол уриш учун ҳар иккала жамоада имкониятлар бўлди. Аммо дарвозани аниқ нишонга олиш ҳеч бир жамоага насиб этмади.\nШундай қилиб, “Насаф” ёшлари бу йилги биринчиликдаги тўртинчи ғалабасини қўлга киритди ва очколари сонини 17тага етказиб олишди.\nУмид қиламизки, эртага бўладиган учрашувда асосий жамоамиз ҳам узоқ кутилган ғалабасини нишонлайди.\nЁшлар лигаси, 12-тур\n“НАСАФ” - “НЕФТЧИ” 2:0. 113 томошабин\n13.05.2018. Ёшлар қароргоҳи майдони. 17:00да\nҲакамлар: Шуҳрат Ражабов (Бухоро), Фарҳод Усмонов (Қарши), Элнур Дониёров (Қарши), Артём Калинин (Қарши).\nНазоратчи: миллий тоифадаги ҳакам - Арслон Анварович Ҳотамов (Тошкент)\nГол: Муҳриддин Зоиров, 12’-1:0, Дадажон Маматқулов, 45’-2:0\n“Насаф”: 65.Машҳуржон Муҳаммаджонов (1.Умид Эргашев, 46), 4.Жўрабек Маннонов (с), 5.Отабек Комилжонов, 6.Акмал Мозговой (38.Тимур Комилжонов, 65), 7.Ойбек Бозоров (18.Жамшид Абдуллаев, 90+3), 15.Шерзод Насруллаев, 17.Муҳриддин Зоиров (10.Худоёрхон Сагдуллаев, 57), 22.Маъруф Жумаев (45.Алижон Ахматов, 90+1), 28.Сардор Саъдуллаев (32.Жасур Жумаев, 79), 34.Самандар Шукруллаев, 96.Дадажон Маматқулов (36.Жаҳонгир Қурбонбоев, 62).\n“Нефтчи”: 16.Шуҳратилло Рахмонов (21.Фарруҳ Турдалиев, 46), 3.Миржамол Неъматов (с), 4.Шодиёр Хожиматов, 5.Сунатилло Эрматов (14.Абдужалил Маназаров, 46) 6.Жамшид Қобулов, 8.Ибоджон Абелфазов, 9.Хамидулло Абдухамидов, 22.Асилбек Ғойибжонов (7.Рустам Солижонов, 59), 24.Улуғбек Исмоилжонов (11.Элёр Мамасолиев, 74), 27.Даврон Маматов, 33.Достонжон Рашидов.\nОгоҳлантириш: Тимур Комилжонов (72), Отабек Комилжонов (90+3) – Жамшид Қобулов (47).


Қарздор вафот этса, унинг қарзини ким тўлаши керак? — Teleradio.uz\nҚарздор вафот этса, унинг қарзини ким тўлаши керак?\nЯқинда Олий судга қабулга келган фуқаролардан бири ўғли 2018 йил декабрь ойида савдо ташкилотидан шартнома асосида — пулини бир йил муддатга тўлаш шарти билан — қарзга телевизор сотиб олгани, аммо 2019 йил март ойида тўсатдан вафот этгани, телевизорнинг пули эса, қисман тўлангани юзасидан мурожаат қилди.\nМаълум бўлишича, бугунги кунда савдо ташкилоти ўғлининг қарзини тўлашни ундан талаб қилаётган, акс ҳолда, судга мурожаат қилишини айтган. Шу муносабат билан ота ўз ўғлининг қарзини тўлаши адолатсизлик эканини қайд этди.\nМурожаатчига қонун талаби бўйича ўғлининг қарзи мерос тариқасида унинг меросхўрларига ўтиши, ота ўғлининг вафотидан сўнг биринчи навбатдаги меросхўр ҳисобланиши, савдо ташкилотининг талаби тўғри эканлиги ҳақида тушунтириш берилди. Шундан сўнг фуқаро илгари бу ҳақда тушунчага эга бўлмагани ва тезда ўғлининг қарзини тўлашини айтди.\nБу ҳақда фикр юритар эканмиз, аввало, қарз муносабати бўйича аҳолининг ҳуқуқий онги ва маданиятини ошириш зарурати мавжуд, деган мулоҳаза кўнглимиздан кечди. Бунинг учун дастлаб қарз албатта, қайтарилиши шарт эканлиги ҳақидаги қонун нормаларига тўхталиш ўринлидир.\nАмалдаги Фуқаролик кодексининг 735-моддасига кўра, қарз олувчи олинган қарз суммасини қарз шартномасида назарда тутилган муддатда ва тартибда қарз берувчига қайтариши шарт.\nАгар қарзни қайтариш муддати шартномада белгиланган бўлмаса, қарз олувчи уни қарз берувчи қарзни қайтариш ҳақида талаб қўйган кундан бошлаб ўттиз кун мобайнида қайтариши керак.\nМазкур қонун талабидан кўринадики, қарз олувчи олган қарзини келишилган муддатда қайтариши шарт.\nШу ўринда яна бир ҳақли савол туғилади: хўш, қарзни қайтариш муддати келмасдан қарз олувчи вафот этса, қарзни ким қайтаради? Яъни бундай ҳолатда қарзни кимдан талаб қилиш мумкин?\nБу саволга жавобан шуни айтиш керакки, Фуқаролик кодексининг 1113-моддаси биринчи қисмига кўра, мерос очилган пайтда мерос қолдирувчига тегишли бўлган, унинг ўлимидан кейин ҳам бекор бўлмайдиган барча ҳуқуқ ва мажбуриятлар мерос таркибига киради.\nМазкур кодекснинг 1156-моддасида эса, мерос қолдирувчи қарздорнинг қарз берувчилари васиятномани ижро этувчига, яъни меросни бошқарувчига ёки меросхўрларга мерос қолдирувчининг мажбуриятларидан келиб чиқадиган ўз талабларини қўйишга ҳақли эканлиги кўрсатилган. Бундай ҳолатда меросхўрларнинг ҳар бири ўзига теккан мол-мулкнинг қиймати доирасида солидар қарздорлар сифатида жавобгар бўлади.\nДемак, қарз олувчи вафот этганидан кейин қарзни қайтариш мажбурияти унинг қонун бўйича меросхўрлари, яъни ота-онаси, эри ёки хотини, фарзанд¬лари ва бошқа меросхўрларига ўтади. Бу қонун талабидир.\nАйнан шу ҳол, яъни қарзни узмаслик муқаддас динимизда ҳам қаттиқ қораланади.\nШунинг учун кимдир тўсатдан қазо қилса, унинг қарзи бор-йўқлиги сўралади.\nБунда унинг яқинларидан бири кафил бўлгандан кейингина жанозаси ўқилади.\nХулоса ўрнида айтиш жоизки, қарз беришнинг савоби нечоғли кўп бўлса, уни ўз вақтида, энг муҳими, қарз берувчини норизо қилмасдан қайтаришнинг файзи ундан-да зиёда бўлади. Ахир, одам боласининг эл-юрт ичида юзи ёруғ бўлиши айнан шу каби ҳаётий жараёнларга боғлиқдир. Қолаверса, қарзни узган киши доимий ички хотиржамликка эришади.\nЎзбекистон Олий суди судьяси. манба газета уз


OzodDayjest: Фарғоналик йигит синглисига шилқимлик қилган қўшнисини чавақлаб ўлдирди\n14 декабр 2019, Тошкент вақти: 03:12\nИчки ишлар ходими видеосини олган фуқаро сўроққа тутилди\nТошкент вилояти ИИБ йўл ҳаракати хавфсизлиги бошқармаси ходимлари хатти-ҳаракатини видеога олган сурхондарёлик Адҳам Тошпўлатов профилактик суҳбатга чақирилди (“Постда”, 18 август).\nИИВ нашрига кўра, А.Тошпўлатов ички ишлар ходимлари хатти-ҳаракатини видеога олгани ва ушбу видео ижтимоий тармоққа чиқиб кетганидан афсусда эканини билдирган.\nЖорий йил 22 июль куни йўл-патрул хизмати ходимлари сержант Элмурод Рўзматов ва кичик сержант Шерзод Зуҳуров Бўстонлиқ тумани Ғазалкент шаҳрида 75 С 797 HA рақамли “Нексия”ни тўхтатиб, ҳайдовчи Алишер Холёровга нисбатан маъмурий баённома расмийлаштирган. Ҳайдовчи белгиланган йўлакдан пиёдани ўтказиб юбормаганликда айбланган. А.Холёров қоидабузарлик қилмаганини айтиб, баённомага қўл қўйишдан бош тортган.\nҲайдовчининг ёнидаги А.Тошпўлатов эса таниши ва ИИБ ходимлари тортишувини видеога олган. Кейинроқ ушбу видео ижтимоий тармоқда тарқалган.\nИИВ нашрига кўра, бу ҳолат ижтимоий тармоқда ички ишлар идоралари ходимларига нисбатан норозилик келиб чиқишига сабаб бўлган. Видео муаллифига жазо тайинлангани ё тайинланмагани очиқланмаган.\n26 ёшли йигит синглисига шаънини поймол қилган қўшнисини ўлдирди\nФарғоналик 26 ёшли йигит синглисига шилқимлик қилган қўшнисини жазолаш учун уни чавақлади (“Ҳуқуқ”, 23 август).\nБу ҳақда вилоят прокуратураси вакили Шуҳратжон Тўхтаматов маълум қилган.\n40 ёшдан ўтса-да сўққабош яшаб келган эркак қўшнисини қизига бир неча бор тегажоғлик қилган. Қиз эса акасига арз қилган.\nШундан кейин қизнинг акаси ошхона пичоғини олиб шилқимлик қилган қўшнисининг уйига борган. Сўққабош эркак йигитга ҳам синглиси шаънини оёқости қилувчи сўзлар айтган. Дарғазаб бўлган йигит қўшнисини чавақлаб ўлдирган. Сўнг қилган иши ҳақида ҳуқуқ идорасига ўзи хабар берган.\nҚайд этилишича, қотиликка қўл урган йигит 10 йилга озодликдан маҳрум этилган. Жиноий ишга оид бошқа тафсилотлар маълум қилинмаган.\nОҳангаронда пора олган бош шифокор ашёвий далил билан ушланди\nТошкент вилояти Оҳангарон тумани давлат санитария-эпидемиология назорат маркази бош шифокори пора билан қўлга тушди.\n“Даракчи” газетасига хабарига кўра, бош шифокор Олмалиқ тиббиёт коллежини тамомлаган йигитни тиббий статист лавозимига қабул қилган ва бунинг эвазига ундан 300 доллар пора талаб қилган.\nПорани келтирмаса ишдан бўшатилишини айтган. Бош шифокор порани қайта-қайта талаб қилгач, исми ошкор этилмаган ходим унинг ноқонуний хатти-ҳаракати хусусида ДХХ туман бўлимига мурожаат қилган.\nБош шифокор махсус кукун билан ишлов берилган пулни олаётганда ушланган.\nАйтилишича, Жиноят кодексининг 210-моддасида кўзда тутилган жиноятни содир этишда айбланган мансабдор 4 йилга озодликдан маҳрум этилган. Шунингдек, у 2 йил мансабдорлик лавозимларида ишлаш ҳуқуқидан маҳрум этилган.


Events | Nurobod.uz\n2019 йил 15 март куни Нуробод туманида "Энг намунали мактаб Сардорлар Кенгаши" танловининг туман босқичи ўтказилди. Танловда туманнинг 8 та мактаб сардорлари ўзаро беллашдилар ва ғолибликни қўлга киритган сардорлар Ёшлар иттифоқи туман Кенгашининг эсдалик совғалари ва дипломлари билан тақдирландилар.\nБатафсил "Энг намунали мактаб Сардорлар Кенгаши" танловининг туман босқичи ўтказилди.\nЎзбекистон ёшлар иттифоқи Нуробод тумани Кенгаши томонидан жорий йилнинг 22 феврал куни тумандаги 18-сон Болалар мусиқа ва санъат мактабида “Энг намунали сардорлар Кенгаши” (синф, "Камалак") танловининг туман босқичи бўлиб ўтди.\nБатафсил “Энг намунали сардорлар Кенгаши” танловининг туман босқичи ўтказилди.\n2018 йил 19 декабр куни Нуробод тумани хотин-қизлар қўмитаси ва ҳамкор ташкилотлар билан биргаликда "Соғлом она - соғлом бола" шиори остида анъанавий аёллар спорт фестивали ўтказилди.\nБатафсил "Соғлом она - соғлом бола" шиори остида анъанавий аёллар спорт фестивали ўтказилди.\n2018 йил 7 декабр куни Нуробод тумани “Маданият” саройида Ўзбекистон Республикаси Конституцияси қабул қилинганлигининг 26 йиллиги муносабати билан байрам тадбири ўтказилди.\nБатафсил Ўзбекистон Республикаси Конституцияси қабул қилинганлигининг 26 йиллиги\nЎзбекистон ёшлар иттифоқи Самарқанд вилоят Кенгаши томонидан Ўзбекистон Республикаси Конституциясининг 26 йиллиги муносабати билан ўрта-махсус касб-ҳунар таълими муассасалари ва академик лицей ўқувчилари ўртасида "Конституция ва ёшлар" танловининг вилоят босқичи ўтказилди.\nБатафсил "Конституция ва ёшлар" танловининг вилоят босқичи ўтказилди.


Туркманистон Соғлиқни сақлаш вазирлиги тиббиёт ходимлари орасидан гей ва лесбиянкаларни изламоқда\nАзатлиқ Радиосида баччабозлиги ҳақида маълумот берган кардиолог-шифокор Қасимберди Гараев тақдири ҳақида мақола эълон қилинганидан сўнг Туркманистон соғлиқни сақлаш ва тиббиёт саноати вазирлиги тиббиёт ходимлари орасидан ноанъанавий жинсий мойиллика мубтало бўлган шахсларни қидиришга киришди.\n«Хроника Туркменистана» нашри мухбирларга таянган ҳолда бу хақда хабар берди.\nЭслатиб ўтамиз, Азатлиқда чиқиш қилганидан сўнг полиция бўлимига чақирилган 24 ёшли Қасимберди Гараев йўқолиб қолди.\nНашрнинг хабар беришича, барча вилоят соғлиқни сақлаш бошқармаларида мажлис ўтказилиб, унда фақат битта масала - “ўзининг ахлоқсизлиги билан касбини шарманда қилган шифокор” муҳокама қилинди.\n28 октябрь куни Туркманобод шаҳридаги соғлиқни сақлаш бошқармасида бўлиб ўтган мажлислардан бирига вилоят тиббиёт муассасаларининг раҳбарлари таклиф қилинди. Минбарда минтақа соғлиқни сақлаш раҳбарларидан ташқари вилоят хуқуқ-тартибот идоралари вакиллари ва вилоят ҳокимининг ҳуқуқий масалалар бўйича ўринбосари ҳам бор эди.\nХабарларга кўра, шифокорлар орасидан гей ва лисбиянкаларни топиш борасида Ашхободдан кўрсатма келган. Бу қандай амалга оширилиши номаълум, аммо қандайдир чора кўриш керак.\nНашр мухбирларининг хабар қилишича, мажлисда жинсий йўл орқали юқадиган касалликларни аниқлаш мақсадида икки ҳафта мобайнида барча тиббиёт ходимларини текширувдан ўтказишга келишиб олинди. Қайси куни қайси тиббиёт муассасаси анализ топшириш лозимлиги жадвали тузилди. Ташхислар 270 манат туради, ҳар бир шифокор пулни ўзи тўлайди (манатнинг долларга нисбатан расмий курси 3.5:1)\nМажлисда чиқиш қилган полиция ходими ноанъанавий жинсий мойиллиги бўлган шахслар ҳақида полицияга хабар бериш лозимлигини маълум қилди. У жиноят ҳақида маълумот бермаганларнинг жавобгарликка тортилиши юзасидан ҳам огоҳлантирди. Эслатиб ўтамиз, Туркманистонда бесоқолбозлик жиноят ҳисобланади.\n25 октябрь куни Туркманистон куч ишлатиш салоҳиятига яқин манба, миллий хавфсизлик вазирлиги Қасимберди қидирилаётгани ва унинг хавфсизлиги хатар остида эканлигини маълум қилди. Манбанинг сўзларига қараганда, хавфсизлик идоралари «Камил» таърифига мос келадиган барча ёш шифокорларни текшириб чиқишган.\nҚасимберди Гараев 24 октябрдан бери алоқага чиқмаяпти. У ўша куни текширилиши кераклиги сабаб полиция бўлимига чақирилган эди. Бу Азатлиқ радиосида у ҳақда метариал берилганидан уч кун ўтиб юз берди. Унинг ҳақиқий номи мақолада ўзгартирилган эди. Азатлиқ Радиосига маълум бўлишича, унинг оиласи Ашхободдаги уйидан кўчиб кетган.\n1 ноябрь куни Халқаро ҳуқуқни ҳимоя қилувчи Хьюман Райтс Уотч (Human Rights Watch) ташкилоти Туркманистон ҳукуматига мурожаат қилиб Қасимберди Гараев ҳибсдами, агар ҳибсда бўлса дарҳол озод қилиниши ва унинг ушланиш сабабларини тушунтириши кераклиги борасида баёнот билан чиқди.


ЎзА - Депутат: Тўйни қачон ва қандай ўтказиш ҳар кимнинг ўз иши, деган қараш нотўғри!\n15.09.2019 Чоп этиш версияси\nДепутат: Тўйни қачон ва қандай ўтказиш ҳар кимнинг ўз иши, деган қараш нотўғри!\nТақдирида ота-она бўлиш саодати битилган ҳар бир киши борки, хатна тўйи қилиш, ўғил уйлантириш, қиз узатиш бурчини сидқидилдан адо этишни ният қилади. Тўй фақат бир оиланинг ширин ташвиши эмас, бундай маросимлар аслида жамият ўртасида шаклланган муносабатлар маҳсули – ижтимоий ҳодиса саналади. Шу жиҳатдан тўйни қачон ва қандай ўтказиш ҳар кимнинг ўз иши, деган қараш нотўғри.\nБугун-чи? Бугун баъзи пул топиб ақл топмаган, маънавияти қашшоқ кимсалар тўй-ҳашамлар, маъракаларни ўтказиш бўйича худдики рақобатга киришган. Тўйдан тўйгача турли янги "маросим"лар ўйлаб топилаяпти. Тўйларимизда исроф кўплиги ҳам ҳақиқат. Гап фақат тўкин-сочин дастурхон ёки тўйга сарфланган харажатларда эмас, тўй соҳибининг бошқаларга кўрсатаётган "ибрати"нинг охири вой бўлаяпти. Оддий мисол: ён-атрофимизда соппа-соғ юрган айрим одамлар ҳали қаришга улгурмай, қон босимининг кескин ошиб кетиши, юрак хуружи ёки бошқа шунга ўхшаш касаллик билан оғриб қолаяпти. Тўшакка михланиб қолаётганлари ҳам йўқ эмас. Сабабини суриштирсангиз, катта тўй қиламан, деб қарзга ботган бўлади. Қарздан қутулишга тиришиб, ўзини ўтга-чўққа уради. Энди қарздан халос бўлай деган пайтда яна бир фарзандини уйлантириш ёки узатиш фурсати етган бўлади. Тан олиш керак, тўй-ҳашамлар билан боғлиқ ортиқча харажатлар неча-неча оилаларнинг иқтисодий аҳволига салбий таъсир кўрсатаяпти. Пул-ку, топилар, лекин бой берилган вақт, асаб, соғлиқни на сотиб, на топиб бўлади. "Фалончидан кам эмасман", "бир қойиллатиб тўй қилай..!" қабилида яшаш, қисқа умр маъно-мазмунини бир-икки кунлик ҳою-ҳавасга сарфлаш, нафақат моддий неъматлар, балки тўй эгаларининг маънавий исрофи ҳам эмасми? Тўйдан кутганимиз, умидимиз фақат фарзандларимизнинг бахту саодати бўлиши керакмасми аслида?\nТўғри, орзу-ҳавас қилиб элга тўй бериш, топганини эл билан баҳам кўриш, халқимизнинг азалий фазилати. Аммо кейинги вақтларда бу қадимий қадриятимиз меъёр ва чегара билмай қолди. Кундалик эҳтиёжимиздан тежаб, тўйга йиғаяпмиз, сўнг бу маблағни дабдабага сарфлаб, исроф қилаяпмиз. Шу алфозда давом этсак, бир оилада 3-4 фарзандни вояга етказаётган ота-она ўз гарданида қанчалик катта ва оғир юк олиб юришини тасаввур қилиш қийин эмас. Бундан тўғри хулоса чиқаришимиз керак. Шунда тўй масаласида бизни қийнаётган кўпгина ўйлар, ортиқча ташвишлардан халос бўламиз.


Қалбларда фахр ҳисси\nМиллий армиямиз сафида муддатли ҳарбий хизматни ўтаб, ўз яқинлари бағрига қайтаётган йигитларни катта тантана билан кутиб олиш яхши анъанага айланган.\n2014 йил 26 декабрда қабул қилинган “Ўзбекистон Республикаси фуқароларини муддатли ҳарбий хизматга навбатдаги чақируви ҳамда белгиланган хизмат муддатларини ўтаб бўлган ҳарбий хизматчиларни Қуролли Кучлар резервига бўшатиш тўғрисида”ги қарор ижроси доирасида ана шундай байрамона тадбир Наманган шаҳридаги маданият ва аҳоли дам олиш марказида ўтказилди. Унда давлат ва жамоат ташкилотлари вакиллари, ҳарбий хизматчилар, аскарларнинг ота-оналари, ёшлар иштирок этди.\nМаросимда сўзга чиққанлар таъкидлаганидек, истиқлол йилларида мамлакатимизда тинчлик ва осойишталикни таъминлаш, иқтисодиётимизни ривожлантириш, халқимиз турмуш даражаси ҳамда фаровонлигини юксалтириш йўлида беқиёс ишлар амалга оширилмоқда. Бунинг самараларини ҳар бир юртдошимиз ўз ҳаёти, шаҳару қишлоқларимизда рўй бераётган улкан ўзгаришлар мисолида кўриб, қалбан чуқур ҳис қилиб турибди.\nАна шундай ютуқларимизда бугунги замон талаблари даражасида шакллантирилган Қуролли Кучларимизнинг ҳам алоҳида ўрни бор. Чунки миллий армиямиз Ватанимиз мустақиллиги, унинг хавфсизлиги ва ҳудудий яхлитлигининг ишончли кафолатидир. Бу Конституциямизда ҳам ўз ифодасини топган. Хусусан, Асосий Қонунимизда белгилаб қўйилганидек, “Ўзбекистон Республикаси Қуролли Кучлари Ўзбекистон Республикасининг давлат суверенитетини ва ҳудудий яхлитлигини, аҳолининг тинч ҳаёти ва хавфсизлигини ҳимоя қилиш учун тузилади”. Мана шу мезон асосида ташкил этилган профессионал армиямиз сафида бугун она-юртга садоқатли, жисмоний ва маънавий жиҳатдан етук ўғлонлар хизмат қилаяпти.\nМуддатли ҳарбий хизматни ўтаб қайтган ёшларга давлатимиз томонидан қатор имкониятлар, имтиёзлар яратиб берилгани ҳам алоҳида диққатга сазовордир.\n— Энг катта орзуларимдан бири ушалди, — дейди резервга бўшатилган Баҳодир Умаров. — Муддатли ҳарбий хизмат даврида тажрибали офицер ва сержантлардан соҳага оид билимларни чуқур ўргандим. Жисмоний ҳамда маънавий жиҳатдан чиниқдим, иродам тобланди. Ўзимга билдирилган ишончни оқлаб, яқинларим бағрига ёруғ юз билан қайтганимдан хурсандман. Мақсадим — қайси соҳада меҳнат қилишимдан қатъи назар, Ватанимиз равнақига муносиб ҳисса қўшиш.\nМана шу ўтган бир йил мобайнида дилбандининг анча улғайгани, куч-қувватга тўлганини кўрган ота-оналарнинг ҳам қувончи чексиз.\n— Ҳарбий либосдаги йигитларни кўрсам, аскарлик даврим ёдимга тушади, — дейди косонсойлик Ҳабибулло ота Жўраев. — Бироқ у пайтлардаги армия билан ҳозиргисининг ўртасида ер билан осмонча фарқ бор. Илгари ота-оналар фарзандини ҳарбий хизматга тушкун кайфиятда кузатарди. Чунки ўша вақтдаги муҳитни билгани учун ҳам боласининг тақдиридан хавотирланарди-да. “Ўғлим соғ-саломат қайтармикин, яна бағримга босармиканман?” деган ҳадик қийнарди. Ҳозир-чи?! Болаларимиз ўз уйида, юртида хизмат қилаяпти. Кутиб олиш, кузатиш маросимларини айтмайсизми? Катта бир тантананинг ўзи-я... Ҳамма хурсанд. Мана шундай кунларга етказганига шукр.\nМенинг ҳам невараларимдан учтаси Қуролли Кучларимиз сафида муддатли ҳарбий хизматни ўтаб қайтган. Мана, бугун яна бири — Неъматжонни кутиб олдик. Уни бағримга босиб, қалбим тоғдек кўтарилди.\nТўрақўрғон туманилик Зоҳиджон Ортиқов муддатли ҳарбий хизматга жўнаб кетишдан аввал ўз қишлоғидаги педагогика коллежини спорт йўналиши бўйича тамомлаган эди. Белгиланган синовлардан ўтишида таълим муассасасида олган билимлари қўл келди. Армияда ҳам намунали хизмати, интизоми, одоб-ахлоқи билан ҳарбий қисм қўмондонлигининг эътирофини қозонди.\n— Мен ўзимни энг бахтли она, деб айта оламан, — дейди Зоҳиджоннинг онаси Эътибор Ҳамроқулова. — Фарзандинг юртга муносиб бўлиб улғайганини кўришдан ҳам ортиқроқ қувонч борми дунёда?\nТантанали кутиб олиш маросими санъаткорларнинг дилрабо куй-қўшиқларига уланиб кетди.\nМазкур рукндаги бошқа мақолалар: « Аёллари эъзозланган юрт\tЭътибор, эъзоз, эҳтиром »


Сурхондарёда вилояти Термиз шаҳридаги «Ҳаким Термизий» жоме масжидининг очилиш маросими бўлиб ўтди. - Mehrob.uz\nМақолалар access_time24-июль 2017, 14:59\nХАЛҚҚА МАНФААТ ЕТКАЗИШНИНГ ФАЗИЛАТИ Одамларга фойда етказиш яхшилик қилишнинг…\naccess_time24-май, 19:02 visibility784\nЭслатиб ўтамиз, масжидни тиклаш ишлари 2017 йилнинг июн ойида бошланиб 23 ой давом этди. Бугун жомеъ масжидининг умумий майдони қарийб 5 гектарни ташкил қилади.\nМасжиднинг асосий биноси баландлиги 38 метрни ташкил этувчи гумбаз, иккита 42 метрлик катта минорадан иборат. Мажмуанинг лойиҳалаштириш ва қурилиш ишларида меъмор ва қурувчилар Марказий Осиёда масжидлар қуриш қоидаларига тўлиқ амал қилдилар. Имконияти чекланган инсонлар учун зарур ускуналар, ҳавони тозалаб берувчи қурилма ва кондиционерлар тизими мослаб ўрнатилди. Масжид ҳовлисида дам олиш жойлари ҳам яратилди. Масжиднинг 80 ўринли эркаклар ва 20 ўринли аёллар таҳоратхонаси ҳам фойдаланишга топширилди.\nБир вақтнинг ўзида 6000 нафар намозхонни ўз бағрига сиғдира оладиган ушбу масжидда бугун биринчи жума намози адо этилди. Масжиднинг очилиши ва жума намозини ўқиб бериш учун Ўзбекистон мусулмонлари идораси Юнусобод тумани бош имом хатиби Устоз Саййид Раҳматуллоҳ Термизий ҳафизаҳуллоҳу ташриф буюрдилар.\nСурхондарё вилояти бош имоми Саййид Алиакбархон Сайфиддинов масжид қавмини масжиднинг очилиши билан муборакбод этганларидан сўнг, устозимиз Саййид Раҳматуллоҳ Термизий жума мавъизасини қилдилар ва жума намозини ўқиб бердилар. Намоздан сўнг ушбу масжидни қурилишидан битгунга қадар ўз ҳиссасини қўшганлар ҳаққига дуои хайрлар қилдилар.